cyanic-selkie/wikianc huggingface dataset:
ഹന്നാ ഗാഡ്സ്ബി
സ്വകാര്യജീവിതം
ഗാഡ്സ്ബി ഒരു സ്വവർഗാനുരാഗി ആണ്, അത് തന്റെ സ്റ്റാന്റപ്പുകളിൽ കൂടി പ്രകടിപ്പിക്കുകയും ചെയ്തിട്ടുണ്ട്.
ബിഗ്‌ ബ്രതേഴ്സ് ബിഗ്‌ സിസ്റ്റേഴ്സ് ഓഫ് മെൽബൺ, എഡ്മണ്ട് റൈസ് ക്യാമ്പസ് ഓഫ് വിക്ടോറിയ, സാക്രഡ് ഹാർട്ട്‌ മിഷൻ തുടങ്ങിയ പല ചാരിറ്റികളുടെയും സജീവ പ്രവർത്തകയായിരുന്നു ഗാഡ്സ്ബി.
രോഗനിർണയത്തിലൂടെ ഗാഡ്സ്ബിക്ക് ഓട്ടിസത്തിന്റെ സ്വഭാവമുള്ള എ.എച്ച്.എച്ച്.ഡി ആണെന്ന് തെളിഞ്ഞിരുന്നു.
സ്ലാവുകൾ
യൂറോപ്പിലും മധ്യേഷ്യയിലുമായി അധിവസിക്കുന്ന ഏറ്റവും വലിയ ഒരു ഇൻഡോ-യൂറോപ്യൻ ഭാഷാ-വംശീയ വിഭാഗമാണ് സ്ലാവുകൾ. ഇൻഡോ-യൂറോപ്യൻ ഭാഷകളുടെ വലിയ ബാൾട്ടോ-സ്ലാവിക് ശാഖയിൽ പെടുന്ന വിവിധ സ്ലാവിക് ഭാഷകളാണ് അവർ സംസാരിക്കുന്നത്. ഭൂമിശാസ്ത്രപരമായി വടക്കൻ യുറേഷ്യയിലുടനീളം വ്യാപിച്ചുകിടക്കുന്ന സ്ലാവുകൾ, പ്രധാനമായും മധ്യ, കിഴക്കൻ, തെക്കുകിഴക്കൻ യൂറോപ്പിൽ വസിക്കുന്നു. ഒരു വലിയ സ്ലാവിക് ന്യൂനപക്ഷം ബാൾട്ടിക് രാജ്യങ്ങളിലും മധ്യേഷ്യയിലും ചിതറിക്കിടക്കുമ്പോൾ കുടിയേറ്റത്തിന്റെ ഫലമായി ഗണ്യമായ സ്ലാവിക് പ്രവാസികൾ അമേരിക്കകളിലുടനീളവും കാണപ്പെടുന്നു.
അവലംബം
വർഗ്ഗം:യൂറോപ്പിലെ ജനവിഭാഗങ്ങൾ വർഗ്ഗം:ഏഷ്യയിലെ ജനവിഭാഗങ്ങൾ വർഗ്ഗം:സ്ലാവിക് ജനവിഭാഗങ്ങൾ
സുനീതി ചൗധരി
ഇന്ത്യൻ ദേശീയവാദിയായിരുന്നു സുനീതി ചൗധരി (ജീവിതകാലം: 22 മേയ് 1917 - ജനുവരി 12, 1988). ബ്രിട്ടീഷുകാർക്കെതിരെ സായുധവിപ്ലവ സമരം നടത്തിയി അവർ ശാന്തി ഘോസുമായി ചേർന്ന് 14 വയസ്സുള്ളപ്പോൾ ബ്രിട്ടീഷ് മജിസ്ട്രേറ്റിനെ കൊലപ്പെടുത്തി.
വിപ്ലവ പ്രവർത്തനങ്ങൾ
കോമിലയിൽ ജീവിച്ചിരുന്ന ഉല്ലാസ്കർ ദത്തന്റെ വിപ്ലവകരമായ പ്രവർത്തനങ്ങൾ സ്വാധീനിച്ചു സുനീതി ചൗധരിയെ സ്വാധീനിച്ചു. മറ്റൊരു വിദ്യാർത്ഥിയായ പ്രഫുല്ലനളിനി ബ്രഹ്മ ജുഗന്തർ പാർട്ടിയിൽ സുനീതിയെ ചേർത്തു. ത്രിപുര സില്ലാ ഛാത്രി സംഘത്തിന്റെ അംഗമായിരുന്നു അവർ. 1931 മേയ് 6-ന് നടന്ന ത്രിപുര സില്ല ഛാത്രി സംഘത്തിന്റെ വാർഷിക സമ്മേളനത്തിൽ വനിതാ സന്നദ്ധ പ്രവർത്തകരുടെ ക്യാപ്റ്റൻ ആയി സുനീതി ചൗധരി തിരഞ്ഞെടുക്കപ്പെട്ടു.ഈ സമയത്ത്, 'മീരാ ദേവി'എന്ന അപരനാമത്തിൽ അവർ അറിയപ്പെട്ടിരുന്നു."തോക്കുകളുടെ സംരക്ഷകയായി" അവൾ തിരഞ്ഞെടുക്കപ്പെട്ടു. ലാത്തി, വാൾ, കട്ടിയുള്ള നാടകങ്ങളിൽ സ്ത്രീ അംഗങ്ങളുടെ ( ഛാത്രി സംഘത്തിന്റെ) പരിശീലനത്തിന് ചുമതലപ്പെടുത്തി.
ചാൾസ് സ്റ്റീവൻസിന്റെ കൊലപാതകം
1931 ഡിസംബർ 14 ന് 14 വയസ്സുള്ള സുനീതി ചൗധരിയും 15 വയസ്സുള്ള ശാന്തി ഘോഷും ബ്രിട്ടീഷ് ഉദ്യോഗസ്ഥനും കോമിലയിലെ ജില്ലാ മജിസ്ട്രേറ്റ് എന്നീ പദവികളിൽ വഹിക്കുന്ന ചാൾസ് ജെഫ്രി ബക്ലാൻറ് സ്റ്റീവൻസിനെ സഹപാഠികളുടെ കൂട്ടായ്മയിലെ നീന്തൽ മത്സരം സംഘടിപ്പിക്കണം എന്ന അപേക്ഷയുമായി എത്തി.സ്റ്റീവൻസ് രേഖകൾ പരിശോധിച്ചപ്പോൾ, ഘോസും ചൗധരിയും ചേർന്ന് ഓട്ടോമാറ്റിക് പിസ്റ്റളുകൾ ഷാളിൽ നിന്നും പുറത്തെടുക്കുകയും വെടിവച്ച് കൊല്ലുകയും ചെയ്തു.
പിൽക്കാല ജീവിതവും മരണവും
7 വർഷത്തെ ജയിൽവാസം കഴിഞ്ഞതിനു ശേഷം എം.ബി. ബി. എ സ് നേടി ഡോക്ടർ ആയി. 1947 ൽ ചൗധരി ട്രേഡ് യൂണിയൻ നേതാവ് പ്രദ്യോത് കുമാർ ഘോഷനെ വിവാഹം കഴിച്ചു.
ചൗധരി 1988 ജനുവരി 12 ന് അന്തരിച്ചു.
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:1917-ൽ ജനിച്ചവർ വർഗ്ഗം:1988-ൽ മരിച്ചവർ
അലക്സാണ്ടർ അഗ്രിക്കോള
ബർഗണ്ടിയിലെ പോളിഫോണിക് (ഒന്നിലധികം ആലാപനവിന്യാസങ്ങൾ ഒരു പാട്ടിൽ സമന്വയിക്കപ്പെടുന്ന) പ്രസ്ഥാനത്തിൽ അലക്സാണ്ടർ അഗ്രിക്കോള പ്രമുഖനായിരുന്ന ഗാനരചയിതാവായിരുന്നു. 1446-ൽ നെതർലൻഡിൽ ജനിച്ചു. പ്രസിദ്ധ സംഗീതാധ്യാപകനായിരുന്ന ഒകഷാമിന്റെ ശിഷ്യനായി സംഗീതം അഭ്യസിച്ചു. ജൂലിയൻ മാർഷെല്ലിന്റെ ഗ്രന്ഥശേഖരത്തിൽപ്പെട്ട ഫ്രാൻസിലെ ചാൾസ് VII-ന്റെ ഒരു കത്തിൽ അദ്ദേഹത്തിന്റെ രാജസദസ്സിൽ അഗ്രിക്കോള കുറേക്കാലം ഉണ്ടായിരുന്നതായും അവിടെനിന്ന് അദ്ദേഹം ലോറൻസോ ദ മെഡിസിയുടെ ആസ്ഥാനത്തേക്കു പോയതായും രേഖപ്പെടുത്തിയിട്ടുണ്ട്. 1474 ജൂൺ വരെ അഗ്രിക്കോള മിലാൻ രാജസദസ്സിലെ അംഗമായിരുന്നു. പിന്നീട് മന്റുവായിലെ പ്രഭുവിന്റെ സേവനത്തിലേർ പ്പെട്ടു. ആസ്റ്റ്രിയയിലെ പ്രഭുവായിരുന്ന ഫിലിപ്പിന്റെ കൊട്ടാരം വിചാരിപ്പുകാരനും ഗായകനുമായി, അദ്ദേഹത്തോടൊപ്പം 1491-ൽ സ്പെയിനിൽ എത്തി. അഗ്രിക്കോളയുടെ പ്രാർഥനാഗാനങ്ങൾ ഇദ്ദേഹത്തിന്റെ രചനാവൈദഗ്ദ്ധ്യത്തിന്റെ നിദർശനങ്ങളാണ്. 1506-ൽ സ്പെയിനിലെ വല്ലഡോളിൽവച്ച് നിര്യാതനായി.
പുറംകണ്ണികൾ
വർഗ്ഗം:കവികൾ
ഡാർ ഗായി
ഇന്ത്യ ആസ്ഥാനമായുള്ള ഒരു ഉക്രേനിയൻ സംവിധായികയും തിരക്കഥാകൃത്തും നിർമ്മാതാവുമാണ് ഡാർ ഗായി (ഉക്രേനിയൻ: Дар Гай). ടീൻ ഔർ ആദ, നാംദേവ് ഭാവു: ഇൻ സെർച്ച് ഓഫ് സൈലൻസ് എന്നീ ചിത്രങ്ങളിലെ അഭിനയത്തിലൂടെയാണ് അവർ കൂടുതൽ അറിയപ്പെടുന്നത്.
പുറംകണ്ണികൾ
വർഗ്ഗം:ചലച്ചിത്ര സംവിധായികമാർ
അജയ് കുമാർ ഭല്ല
അജയ് കുമാർ ഭല്ല ഇന്ത്യയുടെ നിലവിലെ ആഭ്യന്തര സെക്രട്ടറിയാണ്, രാജീവ് ഗൗബ യുടെ പിൻഗാമിയായി 2019 ഓഗസ്റ്റ് 23 ന് ചുമതലയേറ്റു. 1984 ബാച്ചിലെ അസം മേഘാലയ കേഡറിൽ നിന്നുളള മുതിർന്ന ഐഎഎസ് ഉദ്യോഗസ്ഥനാണ്. 2021 ഓഗസ്റ്റ് 12-ന് അദ്ദേഹത്തിന് ഒരു വർഷത്തെ കാലാവധി നീട്ടിനൽകി.
എലിയകം സൺസർ
ഒരു ലിത്വാനിയൻ ജൂത യദിഷ് ഭാഷാ കവിയും ഗാനരചയിതാവും ബാഡ്‌ചനും ആയിരുന്നു എലിയകം സൺസർ (Eliakum Badchen, Elikum Tsunzer) (ഒക്‌ടോബർ 28, 1840 - സെപ്റ്റംബർ 22, 1913). തന്റെ ജീവിതത്തിന്റെ അവസാനഭാഗം അദ്ദേഹം യു.എസിൽ ജീവിച്ചു.1905-ൽ ന്യൂയോർക്ക് ടൈംസിലെ ഒരു ലേഖനം അദ്ദേഹത്തെ "യീദിഷ് കവിതയുടെ പിതാവ്" എന്ന് വാഴ്ത്തി. അദ്ദേഹത്തിന്റെ ഏകദേശം 600 ഗാനങ്ങളിൽ നാലിലൊന്ന് അതിജീവിക്കുന്നു. ബ്രോഡി ഗായകൻ വെൽവൽ Zbarzher അദ്ദേഹത്തെ സ്വാധീനിക്കുകയും ചെയ്തു. എന്നിരുന്നാലും അവർ കണ്ടുമുട്ടിയതായി വിശ്വസിക്കുന്നില്ല.
വിൽനയിൽ ജനിച്ച അദ്ദേഹം ദരിദ്രനായി വളർന്നു. ആദ്യം കോവ്‌നോയിൽ ബ്രെയ്‌ഡിംഗ് ലേസ് ജോലി ചെയ്തു. അവിടെ അദ്ദേഹം റബ്ബി ഇസ്രായേൽ സലാന്ററിന്റെ ഭക്തിയും ധാർമ്മികവുമായ മുസാർ പ്രസ്ഥാനവുമായി ബന്ധപ്പെട്ടിരുന്നു. പിന്നീട്, അദ്ദേഹം ഹസ്‌കാല അഥവാ ജൂത പ്രബുദ്ധതയിലേക്ക് ആകർഷിക്കപ്പെടുകയും അന്ധവിശ്വാസം ഉപേക്ഷിച്ച് കൂടുതൽ ആധുനിക ഓർത്തഡോക്സ് ജൂതമതം സ്വീകരിക്കുകയും ചെയ്തു.
തന്റെ ഇരുപതാം ജന്മദിനത്തിന് തൊട്ടുമുമ്പ് റഷ്യൻ സൈന്യത്തിൽ നിർബന്ധിതമായി ചേർത്തു. സാർ അലക്സാണ്ടർ രണ്ടാമൻ കഠിനമായ നിർബന്ധിത നിയമത്തിന്റെ അസാധുവാക്കൽ കാരണം ഉടൻ തന്നെ അദ്ദേഹത്തെ മോചിപ്പിച്ചു. യഹൂദ ഡ്രാഫ്റ്റികളുടെ അല്ലെങ്കിൽ "കാന്റോണിസ്റ്റുകളുടെ" ദുരവസ്ഥ അദ്ദേഹത്തിന്റെ ആദ്യകാല കവിതകളുടെയും പാട്ടുകളുടെയും ഒരു പ്രധാന വിഷയമായിരുന്നു.
ചൂരയിൽ കണാരൻ
ഇന്ത്യയിലെ ആദ്യത്തെ ഡപ്യൂട്ടി കളക്റ്ററായിരുന്നു ചൂരയിൽ കണാരൻ (ജീവിതകാലം: 1812-1876). പ്രമുഖമായ ഒരു തിയ കുടുംബത്തിലാണ് അദ്ദേഹം ജനിച്ചത്. കേരളത്തിലെ ആദ്യത്തെ മുനിസിപ്പൽ ചെയർമാനും അദ്ദേഹമായിരുന്നു.
തലശ്ശേരിയിൽ ജയിലർ ആയിരുന്ന കുമ്മായി ചോയിയുടെ മകനായി 1812-ൽ പ്രമുഖ തീയ്യകുടുംബമായ ചൂര്യയിൽ തറവാട്ടിൽ ആണ് കണാരന്റെ ജനനം. പിതാവിന്റെ മരണത്തെത്തുടർന്ന് 1829 ജൂൺ 22-ന് ജയിലറായി ജോലിക്ക് കയറി; 17-ാം വയസ്സിൽ. ജോലി അക്കാലത്ത് താവഴിയായിരുന്നു. 1832 വരെ ആ സ്ഥാനത്ത് തുടർന്നു. ബ്രിട്ടീഷ് ഉദ്യോഗസ്ഥരിൽ പലരും തെലുങ്കരും ഉത്തരേന്ത്യക്കാരുമായിരുന്നു. ഇവർക്ക് ഭരണകാര്യങ്ങളിൽ മികച്ച സ്ഥാനവുമായിരുന്നു. അതിനാൽ കണാരൻ തമിഴും തെലുങ്കും ഹിന്ദിയും പഠിച്ചു. ഗുണ്ടർട്ടിനെ മലയാളവും സംസ്കൃതവും പഠിപ്പിച്ച തീയ്യത്തറവാടായ ഊരാച്ചേരിയിലെ ഗുരുനാഥരിൽനിന്ന് മലയാളത്തിലും സംസ്കൃതത്തിലും പാണ്ഡിത്യവും നേടിയിരുന്നു. കണാരന്റെ ഭാഷാശേഷിയും പ്രശ്നങ്ങളിൽ ഇടപെടുന്ന രീതിയും ബ്രിട്ടീഷുകാരനായ ജഡ്ജി ജി.എസ്.ഗ്രീൻവെയെ ആകർഷിച്ചു. അദ്ദേഹം കണാരനെ കോടതി ഗുമസ്തനായി നിയമിച്ചു. ഗുണ്ടർട്ടിന് താമസിക്കാൻ ഇല്ലിക്കുന്നിലെ ബംഗ്ലാവ് വിട്ടുകൊടുത്ത ജഡ്ജി സ്ട്രെയ്ഞ്ചിനും കണാരന്റെ ജോലിയിലുള്ള മിടുക്ക് ഇഷ്ടമായി. അദ്ദേഹം കണാരനെ കോടതിയിൽ ശിരസ്തദാറായി നിയമിച്ചു. തന്റെ സമുദായത്തിൽ നിന്നും കണാരൻ മുൻകൈയെടുത്ത് 29 പേരെ അംശം അധികാരിയായി നിയമിച്ചു. ഇതിൽ ഡെപ്യൂട്ടി കളക്ടറായ ഉപ്പോട്ട് കണ്ണനെയും ' ജഡ്ജിയായ ഇ കെ കൃഷ്ണനെയും ഇദ്ദേഹം നിയമിച്ച വരാണ്.
ജാതിഭീമന്മാരും ഓഫീസിലെ പായയും
മലബാർ കളക്ടറായിരുന്ന എച്ച്.വി.കൊണോളി കണാരന്റെ യോഗ്യത മനസ്സിലാക്കി കോഴിക്കോട് ഹജൂർ കച്ചേരിയിൽ 1848 ജൂലായ് 26-ന് ഹെഡ് മുൻഷിയായി നിയമിച്ചു. കളക്ടർക്ക് തൊട്ടുതാഴെയുണ്ടായിരുന്ന സവർണരായ രണ്ട് ശിരസ്തദാർക്കും അവർക്ക് താഴെയായി അവർണനായ കണാരനെ നിയമിച്ചത് ഇഷ്ടമായില്ല. അവർ ഒരു ഹർജി തയ്യാറാക്കി ​െപ്രാവിൻഷ്യൽ ജഡ്ജിമാർക്ക് സമർപ്പിച്ചു. ആക്ഷേപം നിസ്സാരവും അടിസ്ഥാന രഹിതവുമാണെന്ന് ചൂണ്ടിക്കാട്ടി ഹർജി തള്ളി. ഹെഡ് മുൻഷിയായി നിയമിതനായ കണാരന് അവർ ഇരിക്കാൻ ഒരു പായയും എഴുതാൻ ഉയരം കുറഞ്ഞ മേശയുമാണ് നൽകിയത്. പായകിട്ടിയ കണാരൻ അതിൽ കിടന്നു. പുതിയ ഹെഡ് മുൻഷി ഉറങ്ങുകയാണെന്ന് കളക്ടറെത്തിയപ്പോൾ വിവരം കിട്ടി. അന്വേഷിച്ചപ്പോൾ കണാരൻ പറഞ്ഞു, തലശ്ശേരിയിൽ കിടക്കാനാണ് പായ നൽകാറ്. പായ കിട്ടിയപ്പോൾ കിടക്കാനായിരിക്കുമെന്ന് കരുതി. കാര്യം മനസ്സിലായ കളക്ടർ ഉടൻ കണാരന് കസേരയും മേശയും നൽകാൻ ഉത്തരവിട്ടു. 1848-ൽ രണ്ടാം ശിരസ്തദാറായി. 1843-ൽ മദ്രാസ് പ്രവിശ്യയിലെ കോടതിസംവിധാനം സിവിൽ ആൻഡ് സെഷൻസ് കോടതികളായി ക്രമീകരിച്ചപ്പോൾ മലബാറിലെ സെഷൻസ് കോടതിയുടെ കേന്ദ്രം തലശ്ശേരിയായി. കണാരനെ പുതിയ കോടതിയുടെ ശിരസ്തദാറായി കോഴിക്കോട്ട് നിയമിച്ചു.
ശമ്പളത്തുകതന്നെ പെൻഷനും
1869 ഡിസംബർ 31-ന് ഡെപ്യൂട്ടി കളക്ടർ സ്ഥാനത്തുനിന്ന് കണാരൻ വിരമിച്ചു. 16 വർഷം നീതിന്യായരംഗം, 23 വർഷം റവന്യു വിഭാഗം-39 വർഷത്തെ സേവനം. പെൻഷൻ കൊണ്ട് ജീവിക്കാനാകില്ലെന്നും അവസാനത്തെ ശമ്പളത്തിന്റെയത്രതന്നെ പെൻഷൻതുക അനുവദിക്കണമെന്നും അപേക്ഷിച്ച് അദ്ദേഹം കളക്ടർ മെൽ ഗ്രിഗർക്ക് കത്തയച്ചു. ബ്രിട്ടീഷ് രാജ്ഞിയുടെ സ്റ്റേറ്റ് സെക്രട്ടറിയായിരുന്ന ആർഗിൽ പ്രഭു ഇതിന് അനുമതി നൽകി- ചൂര്യയി കണാരൻ ചെയ്ത വിലയേറിയ കാര്യങ്ങളെ അനുസ്മരിച്ച് തന്റെ ശമ്പളമായ 600 രൂപ പെൻഷനായും അനുവദിച്ചിരിക്കുന്നു. ഇന്ത്യയിലാദ്യമായി അവസാന ശമ്പളം തന്നെ പെൻഷനായി ലഭിക്കുന്ന ആദ്യത്തെ വ്യക്തിയായി അദ്ദേഹം മാറി.
തലശ്ശേരിയുടെ ആദ്യ മലയാളി നഗരസഭാധ്യക്ഷൻ
വിരമിച്ചശേഷം തലശ്ശേരി നാരങ്ങാപ്പുറത്തായിരുന്നു കണാരന്റെ താമസം. മലബാറിലെ ആദ്യത്തെ നഗരസഭയായിരുന്ന തലശ്ശേരിയുടെ മലയാളിയായ ആദ്യത്തെ വൈസ് പ്രസിഡന്റാ(ചെയർമാൻ) യി. കളക്ടർ മെഗ്രിനാണ് സ്ഥാനമേറ്റെടുക്കാൻ നിർദേശിച്ചത്. മരണം വരെ ആ സ്ഥാനത്ത് തുടരുകയും ചെയ്തു. തലശ്ശേരിയിലെ പ്രധാനപ്പെട്ട രണ്ട് റോഡുകൾ നിർമിച്ചത് അദ്ദേഹത്തിന്റെ നേതൃത്വത്തിലായിരുന്നു. ട്രാഫിക്ക് പോലീസ് സ്റ്റേഷൻ - നാരങ്ങാപ്പുറം- മഞ്ഞോടി റോഡും വാടിക്കൽ -പള്ളിക്കുന്ന് -കോടതി റോഡുമാണ് അവ. നാരങ്ങാപ്പുറം -മഞ്ഞോടി റോഡിന് അദ്ദേഹത്തിന്റെ നാമധേയമാണ്. ചിലർ അതിനെ ചുരുക്കി സി.കെ.റോഡ് എന്നും വിളിക്കുന്നു. എന്നാൽ ആ റോഡിനെ സൂചിപ്പിക്കുന്ന ഒരു ബോർഡ് പോലും കാണാനില്ല. പെൺപള്ളിക്കൂടവും കുപ്പായവും
തലശ്ശേരിയിൽ ആദ്യമായി പെൺകുട്ടികൾക്ക് വിദ്യാലയം തുടങ്ങി. സംസ്കൃത വ്യാകരണം എല്ലാവിഭാഗം ജനങ്ങൾക്കും പഠിപ്പിക്കുന്നതിന് മുൻകൈയെടുത്തു. സ്വയം കുപ്പായം ധരിച്ചുകൊണ്ട് തലശ്ശേരിയിലെ പലരുടെയും വസ്ത്രധാരണ രീതി പരിഷ്കരിക്കുന്നതിനും കണാരൻ വലിയ പ്രേരണയായി. എല്ലാ വിഭാഗങ്ങൾക്കും വേണ്ടി തലശ്ശേരിയിൽ ക്ഷേത്രം സ്ഥാപിക്കുന്നതിന് 1870-ൽ കണാരൻ ഒരുശ്രമം നടത്തിയിരുന്നു. ശ്രീനാരായണഗുരു തലശ്ശേരിയിൽ ജഗന്നാഥക്ഷേത്രം സ്ഥാപിക്കുന്നതിനും പതിറ്റാണ്ടുകൾക്ക് മുമ്പായിരുന്നു ഇത്. കായ്യത്ത് റോഡിന് അടുത്ത് ഒരു കുളമുണ്ടായിരുന്നു-ചൂര്യയി കുളം. ഇതാണ് പിന്നീട് സൂര്യകുളമായത്. ആ കുളം ഇന്നില്ല. റോഡരികിൽ കാണുന്ന ചെറിയൊരു ബോർഡിൽ സൂര്യകുളം എന്ന് രേഖപ്പെടുത്തിയത് കാണാം. സർവ്വീസിൽ നിന്നും വിരമിച്ച അദ്ദേഹം തലശ്ശേരി മുനിസിപ്പൽ കൗൺസിലിൽ വൈസ് ചെയർമാനായി നിയമിതനായി .ആ ജോലിയിൽ തുടരവേ 1876 ഒൿടോബർ പതിനെട്ടാം തീയതി അദ്ദേഹം ഈ ലോകത്തോട് വിട പറഞ്ഞു.
മിസ്റ്റിക് മാര്യേജ് ഓഫ് സെന്റ് കാതറിൻ (കോറെഗ്ജിയോ, പാരീസ്)
1520 കളുടെ മധ്യത്തിൽ അന്റോണിയോ ഡാ കോറെജ്ജിയോ ചിത്രീകരിച്ച ഒരു എണ്ണച്ചായാചിത്രമാണ് മിസ്റ്റിക് മാര്യേജ് ഓഫ് സെന്റ് കാതറിൻ. ഈ ചിത്രം ഫ്രാൻസിൽ പാരീസിലെ ലൂവ്രേയിൽ പ്രദർശിപ്പിച്ചിരിക്കുന്നു.
ചരിത്രം
ഈ ചിത്രത്തിന്റെ ചരിത്രം ആരംഭം മുതൽ തന്നെ കണ്ടെത്താൻ കഴിയും. ഒരു മോഡനീസ് ഡോക്ടറായ ഫ്രാൻസെസ്കോ ഗ്രില്ലെൻസോണിയുടെ വീട്ടിലാണെന്നും 1582-ൽ കർദിനാൾ ലുയിഗി ഡി എസ്റ്റെ ഈ ചിത്രം വാങ്ങി സാന്താ ഫിയോറയുടെ കൗണ്ടസും ജൂലിയസ് മൂന്നാമൻ മാർപ്പാപ്പയുടെ കൊച്ചുമകളുമായ കാറ്ററിന നോബിലി സ്‌ഫോർസയ്ക്ക് സമ്മാനിച്ചതായി വസാരി പരാമർശിക്കുന്നു. 1595-ലും ഈ ചിത്രം അവരുടെ കൈവശമുണ്ടായിരുന്നു.
കൊറെഗ്ജിയോ ഈ വിഷയം ആദ്യം ചിത്രീകരിച്ചത് നേപ്പിൾസിൽ ചിത്രീകരിച്ച ഒരു ചെറിയ ചിത്രത്തിലാണ് (ഇത് അദ്ദേഹത്തിന്റെ ചിത്രമായി സാർവത്രികമായി അംഗീകരിക്കപ്പെട്ടിട്ടില്ല). ലൂവ്രെ ചിത്രം 1520 കളുടെ ആരംഭത്തിൽ നിന്നുള്ളതാണ്. ഇത് ലിയോനാർഡോയുടെ സ്വാധീനത്തിന്റെ വ്യക്തമായ സൂചനകൾ കാണിക്കുന്നു (ഉദാ. അധരങ്ങൾ, കൈകൾ, കാഴ്ച), പ്രത്യേകിച്ചും മൃദുവായതും മനോഹരവുമായ ഒരു പ്രതീതി മനസ്സിനെ സ്‌പർശിക്കുന്ന വിധത്തിൽ ചിത്രീകരിക്കാൻ കൊറെഗ്ജിയോ ശ്രമിച്ചതായി കാണാം.
ഈ ചിത്രത്തിന്റെ നിരവധി പകർപ്പുകൾ നിർമ്മിക്കപ്പെട്ടിട്ടുണ്ട്. അവയിൽ പലതും ഇപ്പോഴും നിലനിൽക്കുന്നു. ഈ ചിത്രം പലപ്പോഴും കലാകാരന്മാർക്ക് പ്രചോദനമേകുന്നു. പത്തൊൻപതാം നൂറ്റാണ്ടിൽ ഈ ചിത്രം ലൂയിസ് ഗുസ്റ്റേവ് റിക്കാർഡും നിരവധി തവണ ഫാന്റിൻ-ലാത്തൂറും പകർത്തി.
പുറത്തേക്കുള്ള കണ്ണികൾ
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ വർഗ്ഗം:കോറെഗിയോ മഡോണാസ് വർഗ്ഗം:ലൂവ്രെയിലെ ഇറ്റാലിയൻ കലാകാരന്മാരുടെ ചിത്രങ്ങൾ
ആഭ്യന്തര മന്ത്രാലയം - ഇന്ത്യ
ആഭ്യന്തര മന്ത്രാലയം ( IAST : Gṛha Maṃtrālaya ), ഇന്ത്യാ ഗവൺമെന്റിന്റെ ഒരു മന്ത്രാലയമാണ്. ഇന്ത്യയുടെ ആഭ്യന്തര മന്ത്രാലയം എന്ന നിലയിൽ, ആഭ്യന്തര സുരക്ഷയുടെയും ആഭ്യന്തര നയത്തിന്റെയും പരിപാലനത്തിന് പ്രധാനമായും ഉത്തരവാദിത്തമുണ്ട്. കേന്ദ്ര ആഭ്യന്തര മന്ത്രി അമിത് ഷാ യാണ് ആഭ്യന്തര മന്ത്രാലയത്തിന്റെ തലവൻ.
മുതിർന്ന ഉദ്യോഗസ്ഥർ
പ്രധാന ലേഖനം: ആഭ്യന്തര സെക്രട്ടറി - ഇന്ത്യ
ആഭ്യന്തര സെക്രട്ടറിയും മറ്റ് മുതിർന്ന ഉദ്യോഗസ്ഥരും
ആഭ്യന്തര മന്ത്രാലയത്തിന്റെ ഭരണപരമായ തലവനാണ് ആഭ്യന്തര സെക്രട്ടറി ( IAST : Gṛiha Sachiva गृह सचिव ). ഇന്ത്യാ ഗവൺമെന്റിന്റെ സെക്രട്ടറി റാങ്കിലുള്ള വളരെ മുതിർന്ന ഐഎഎസ് ഉദ്യോഗസ്ഥനാണ് ഈ പദവി വഹിക്കുന്നത്. അജയ് കുമാർ ഭല്ലയാണ് നിലവിലെ ആഭ്യന്തര സെക്രട്ടറി. സിആർപിഎഫ്, സിഐഎസ്എഫ്, ബിഎസ്എഫ് തുടങ്ങിയ എല്ലാ കേന്ദ്ര സേനകളും സംസ്ഥാന പൊലീസ് സേനകളും കേന്ദ്ര ആഭ്യന്തര സെക്രട്ടറിയുടെ കീഴിലാണ്. നയരൂപീകരണതിതിലും ഭരണത്തിലും മറ്റ് എല്ലാ കാര്യങ്ങളിലും കേന്ദ്ര ആഭ്യന്തര മന്ത്രിയുടെ മുഖ്യ ഉപദേഷ്ടാവാണ്. കേന്ദ്ര ആഭ്യന്തര സെക്രട്ടറിയുടെ തസ്തിക ചീഫ് സെക്രട്ടറിക്ക് തുല്യമാണ്. കേന്ദ്ര ആഭ്യന്തര സെക്രട്ടറി ഏഴാം കേന്ദ്ര ശമ്പള കമ്മിഷന്റെ ശമ്പള തലം 17-ൽ ശമ്പളം വാങ്ങുന്നു. അതായത് ചീഫ് സെക്രട്ടറിയുടെ ശമ്പളത്തിന് തുല്യം, പ്രതിമാസം 2,25,000+മറ്റ് അലവൻസുകൾ.
വകുപ്പുകൾ
സംസ്ഥാനങ്ങളുടെ ഭരണഘടനാപരമായ അവകാശങ്ങൾ ചവിട്ടിമെതിക്കാതെ സുരക്ഷ, സമാധാനം, ഐക്യം എന്നിവ നിലനിർത്തുന്നതിനായി ആഭ്യന്തര മന്ത്രാലയം സംസ്ഥാന സർക്കാരുകൾക്ക് മനുഷ്യശക്തിയും സാമ്പത്തിക പിന്തുണയും മാർഗനിർദേശവും വൈദഗ്ധ്യവും നൽകുന്നു.
ആഭ്യന്തര മന്ത്രാലയത്തിന് ഇനിപ്പറയുന്ന ഘടക വകുപ്പുകളുണ്ട്:
ബോർഡർ മാനേജ്മെന്റ് വകുപ്പ്
ബോർഡർ മാനേജ്‌മെന്റ് വകുപ്പ്, തീരദേശ അതിർത്തികൾ ഉൾപ്പെടെയുള്ള അതിർത്തികളുടെ മാനേജ്‌മെന്റ് കൈകാര്യം ചെയ്യുന്നു.
ആഭ്യന്തര സുരക്ഷാ വകുപ്പ്
ആഭ്യന്തര സുരക്ഷാ വകുപ്പ്, പോലീസ്, ക്രമസമാധാനം , പുനരധിവാസം എന്നിവയുമായി ഇടപെടുന്നു.
ജമ്മു, കശ്മീർ, ലഡാക്ക് കാര്യങ്ങളുടെ വകുപ്പ്
ജമ്മു, കാശ്മീർ, ലഡാക്ക് അഫയേഴ്സ് ഡിപ്പാർട്ട്മെന്റ്, കേന്ദ്രഭരണ പ്രദേശങ്ങളായ ജമ്മു, കാശ്മീർ, ലഡാക്ക് എന്നിവയുമായി ബന്ധപ്പെട്ട ഭരണഘടനാ വ്യവസ്ഥകളും വിദേശകാര്യ മന്ത്രാലയത്തിന് ബന്ധപ്പെട്ടവ ഒഴികെയുള്ള കേന്ദ്രഭരണ പ്രദേശങ്ങളുമായി ബന്ധപ്പെട്ട മറ്റെല്ലാ കാര്യങ്ങളും കൈകാര്യം ചെയ്യുന്നു.
ആഭ്യന്തര വകുപ്പ്
പ്രസിഡന്റും വൈസ് പ്രസിഡന്റും അധികാരമേറ്റതിനെക്കുറിച്ചുള്ള അറിയിപ്പ്, പ്രധാനമന്ത്രിയുടെയും മറ്റ് മന്ത്രിമാരുടെയും നിയമന വിജ്ഞാപനം മുതലായവ കൈകാര്യം ചെയ്യുന്നു.
ഔദ്യോഗിക ഭാഷാ വകുപ്പ്
ഔദ്യോഗിക ഭാഷകളുമായി ബന്ധപ്പെട്ട ഭരണഘടനയിലെ വ്യവസ്ഥകളും 1963 ലെ ഔദ്യോഗിക ഭാഷാ നിയമത്തിലെ വ്യവസ്ഥകളും നടപ്പിലാക്കുന്നത് കൈകാര്യം ചെയ്യുന്നു. ആഭ്യന്തര മന്ത്രാലയത്തിന്റെ ഒരു സ്വതന്ത്ര വകുപ്പായി ഔദ്യോഗിക ഭാഷാ വകുപ്പ് 1975 ജൂണിൽ രൂപീകരിച്ചു.
സംസ്ഥാന വകുപ്പ്
കേന്ദ്ര-സംസ്ഥാന ബന്ധങ്ങൾ, അന്തർ സംസ്ഥാന ബന്ധങ്ങൾ, കേന്ദ്ര ഭരണ പ്രദേശങ്ങൾ, സ്വാതന്ത്ര്യ സമര സേനാനികളുടെ പെൻഷൻ എന്നിവ കൈകാര്യം ചെയ്യുന്നു.
ഡിവിഷനുകൾ
പ്രത്യേക വകുപ്പുകളായി വിഭജിക്കാതെ മന്ത്രാലയത്തിന്റെ തന്നെ സംഘടനാ വിഭാഗങ്ങളാണിവ.
ഭരണ വിഭാഗം
എല്ലാ ഭരണപരവും വിജിലൻസ് കാര്യങ്ങളും കൈകാര്യം ചെയ്യൽ, മന്ത്രാലയത്തിന്റെ വിവിധ ഡിവിഷനുകൾക്കിടയിൽ ജോലി അനുവദിക്കൽ, വിവരാവകാശ നിയമം, 2005 പ്രകാരമുള്ള വിവരങ്ങൾ ലഭ്യമാക്കുന്നത് നിരീക്ഷിക്കൽ, ഓർഡർ ഓഫ് പ്രിസിഡൻസ്, പത്മ അവാർഡുകൾ , ഗാലൻട്രി അവാർഡുകൾ, ജീവൻ രക്ഷാ പദക് അവാർഡുകൾ എന്നിവയുമായി ബന്ധപ്പെട്ട കാര്യങ്ങൾ , ദേശീയ പതാക , ദേശീയ ഗാനം , ഇന്ത്യയുടെ സ്റ്റേറ്റ് എംബ്ലം , സെക്രട്ടേറിയറ്റ് സെക്യൂരിറ്റി ഓർഗനൈസേഷൻ.
ബോർഡർ മാനേജ്മെന്റ് ഡിവിഷൻ
രാജ്യാന്തര അതിർത്തികൾ കൈകാര്യം ചെയ്യുന്നതിനുള്ള ഭരണ, നയതന്ത്ര, സുരക്ഷ, രഹസ്യാന്വേഷണ, നിയമ, നിയന്ത്രണ, സാമ്പത്തിക ഏജൻസികളുടെ ഏകോപനവുമായി ബന്ധപ്പെട്ട കാര്യങ്ങൾ, റോഡുകൾ/വേലികൾ, അതിർത്തികളുടെ ഫ്ലഡ്‌ലൈറ്റിംഗ് തുടങ്ങിയ അടിസ്ഥാന സൗകര്യങ്ങൾ സൃഷ്ടിക്കൽ, അതിർത്തി പ്രദേശങ്ങളുടെ വികസന പദ്ധതി പൈലറ്റ് പ്രോജക്ട്. ദേശീയ തിരിച്ചറിയൽ കാർഡും തീരദേശ സുരക്ഷയും.
കേന്ദ്ര-സംസ്ഥാന വിഭജനം
അത്തരം ബന്ധങ്ങളെ നിയന്ത്രിക്കുന്ന ഭരണഘടനാ വ്യവസ്ഥകളുടെ പ്രവർത്തനം, ഗവർണർമാരുടെ നിയമനം, പുതിയ സംസ്ഥാനങ്ങൾ സൃഷ്ടിക്കൽ, രാജ്യസഭ/ലോക്‌സഭ കളിലേക്കുള്ള നാമനിർദ്ദേശങ്ങൾ, അന്തർസംസ്ഥാന അതിർത്തി തർക്കങ്ങൾ, സംസ്ഥാനങ്ങളിലെ കുറ്റകൃത്യങ്ങളുടെ മേൽനോട്ടം എന്നിവ ഉൾപ്പെടെയുള്ള കേന്ദ്ര-സംസ്ഥാന ബന്ധങ്ങൾ ഡിവിഷൻ കൈകാര്യം ചെയ്യുന്നു. , രാഷ്ട്രപതി ഭരണം ഏർപ്പെടുത്തലും ക്രൈം ആൻഡ് ക്രിമിനൽ ട്രാക്കിംഗ് നെറ്റ്‌വർക്ക് സിസ്റ്റം (സിസിടിഎൻഎസ്) തുടങ്ങിയവയുമായി ബന്ധപ്പെട്ട പ്രവർത്തനങ്ങളും.
ഏകോപന വിഭാഗം
മന്ത്രാലയത്തിനുള്ളിലെ ഏകോപന പ്രവർത്തനങ്ങൾ, പാർലമെന്ററി കാര്യങ്ങൾ, പൊതു പരാതികൾ (പിജികൾ), മന്ത്രാലയത്തിന്റെ വാർഷിക റിപ്പോർട്ടിന്റെ പ്രസിദ്ധീകരണം, റെക്കോർഡ് നിലനിർത്തൽ ഷെഡ്യൂൾ, മന്ത്രാലയത്തിന്റെ വാർഷിക പ്രവർത്തന പദ്ധതി, മന്ത്രാലയത്തിന്റെ ക്ലാസിഫൈഡ്, അൺക്ലാസിഫൈഡ് രേഖകളുടെ കസ്റ്റഡി, ആന്തരിക ജോലി പഠനം, ഫർണിഷിംഗ് പട്ടികജാതി / പട്ടികവർഗക്കാർ, വികലാംഗർ തുടങ്ങിയവരുടെ വിവിധ റിപ്പോർട്ടുകൾ.
ദുരന്തനിവാരണ വിഭാഗം
പ്രകൃതിദുരന്തങ്ങൾക്കും മനുഷ്യനിർമിത ദുരന്തങ്ങൾക്കും ( വരൾച്ചയും പകർച്ചവ്യാധികളും ഒഴികെ) പ്രതികരണത്തിനും ദുരിതാശ്വാസത്തിനും തയ്യാറെടുപ്പിനും ഉത്തരവാദിത്തമുണ്ട്. നിയമനിർമ്മാണം, നയം, ശേഷി വർദ്ധിപ്പിക്കൽ, പ്രതിരോധം, ലഘൂകരണം, ദീർഘകാല പുനരധിവാസം എന്നിവയുടെ ഉത്തരവാദിത്തവും ഈ ഡിവിഷനാണ്.
സാമ്പത്തിക വിഭാഗം
ഇന്റഗ്രേറ്റഡ് ഫിനാൻസ് സ്‌കീമിന് കീഴിൽ മന്ത്രാലയത്തിന്റെ ബജറ്റ് രൂപപ്പെടുത്തുന്നതിനും പ്രവർത്തിപ്പിക്കുന്നതിനും നിയന്ത്രിക്കുന്നതിനുമുള്ള ഉത്തരവാദിത്തം ഡിവിഷനാണ്.
വിദേശികളുടെ വിഭാഗം
വിസ, ഇമിഗ്രേഷൻ , പൗരത്വം , ഇന്ത്യയുടെ വിദേശ പൗരത്വം , വിദേശ സംഭാവന സ്വീകരിക്കൽ, ആതിഥ്യമര്യാദ എന്നിവയുമായി ബന്ധപ്പെട്ട എല്ലാ കാര്യങ്ങളും ഡിവിഷൻ കൈകാര്യം ചെയ്യുന്നു.
മനുഷ്യാവകാശ വിഭാഗം
മനുഷ്യാവകാശ സംരക്ഷണ നിയമവുമായി ബന്ധപ്പെട്ട കാര്യങ്ങളും ദേശീയ ഉദ്ഗ്രഥനവും സാമുദായിക സൗഹാർദ്ദവുമായി ബന്ധപ്പെട്ട കാര്യങ്ങളും ഡിവിഷൻ കൈകാര്യം ചെയ്യുന്നു.
ആഭ്യന്തര സുരക്ഷാ വിഭാഗം-I
വിവിധ ഗ്രൂപ്പുകളുടെ/തീവ്രവാദ സംഘടനകളുടെ ദേശവിരുദ്ധവും അട്ടിമറിക്കുന്നതുമായ പ്രവർത്തനങ്ങൾ ഉൾപ്പെടെയുള്ള ആഭ്യന്തര സുരക്ഷയും ക്രമസമാധാനപാലനവും, തീവ്രവാദത്തെക്കുറിച്ചുള്ള നയവും പ്രവർത്തനപരവുമായ പ്രശ്നങ്ങൾ, സുരക്ഷാ അനുമതികൾ, ഐഎസ്‌ഐ പ്രവർത്തനങ്ങളുടെ നിരീക്ഷണം, തീവ്രവാദത്തെക്കുറിച്ചും മയക്കുമരുന്ന് കടത്തലിനെക്കുറിച്ചും പാകിസ്ഥാനുമായി ആഭ്യന്തര സെക്രട്ടറി തലത്തിലുള്ള ചർച്ചകൾ. സംയോജിത സംഭാഷണ പ്രക്രിയയുടെ ഭാഗം.
ആഭ്യന്തര സുരക്ഷാ വിഭാഗം-II
ഡിവിഷൻ ആയുധങ്ങളും സ്ഫോടകവസ്തുക്കളും കൈകാര്യം ചെയ്യുന്നു; ക്രിമിനൽ കാര്യങ്ങളിൽ പരസ്പര നിയമ സഹായത്തിനുള്ള അഭ്യർത്ഥന കത്തുകൾ; ദേശീയ സുരക്ഷാ നിയമം, 1980, അതിനു കീഴിലുള്ള പ്രാതിനിധ്യങ്ങൾ; നാർക്കോട്ടിക് കൺട്രോൾ ബ്യൂറോയുടെ ഭരണം ; തീവ്രവാദ, വർഗീയ, നക്സൽ അക്രമങ്ങൾക്ക് ഇരയായവർക്ക് കേന്ദ്ര സഹായം നൽകുക ; എംപിമാരുടെ പ്രത്യേകാവകാശ ലംഘനവുമായി ബന്ധപ്പെട്ട കാര്യങ്ങൾ മുതലായവ.
ജുഡീഷ്യൽ ഡിവിഷൻ
ഇന്ത്യൻ പീനൽ കോഡ് (IPC), ക്രിമിനൽ നടപടി ചട്ടം (CrPC), കൂടാതെ കമ്മീഷൻ ഓഫ് എൻക്വയറി ആക്ട് എന്നിവയുടെ നിയമനിർമ്മാണ വശങ്ങൾ. ഭരണഘടന പ്രകാരം രാഷ്ട്രപതിയുടെ അനുമതി, സ്വാതന്ത്ര്യത്തിന് മുമ്പ് മുൻ ഭരണാധികാരികൾക്ക് രാഷ്ട്രീയ പെൻഷൻ, ഭരണഘടനയുടെ ആർട്ടിക്കിൾ 72 പ്രകാരമുള്ള ദയാഹരജികൾ എന്നിവ ആവശ്യമായ സംസ്ഥാന നിയമനിർമ്മാണങ്ങളുമായി ബന്ധപ്പെട്ട കാര്യങ്ങളും ഇത് കൈകാര്യം ചെയ്യുന്നു.
ഇടതുപക്ഷ തീവ്രവാദ വിഭാഗം.
ഇന്ത്യയിലെ ഇടതുപക്ഷ നക്‌സലൈറ്റ്-മാവോയിസ്റ്റ് തീവ്രവാദത്തെ പ്രതിരോധിക്കുക.
പോലീസ് ഡിവിഷൻ - I
ഇന്ത്യൻ പോലീസ് സർവീസ് (ഐപിഎസ്) സംബന്ധിച്ച കേഡർ കൺട്രോളിംഗ് അതോറിറ്റിയായി ഡിവിഷൻ പ്രവർത്തിക്കുന്നു, കൂടാതെ മെറിറ്റോറിയസ്/വിശിഷ്‌ട സേവനത്തിനും ധീരതയ്ക്കും വേണ്ടിയുള്ള രാഷ്ട്രപതിമാരുടെ പോലീസ് മെഡലുകളുടെ അവാർഡും കൈകാര്യം ചെയ്യുന്നു.
പോലീസ് ഡിവിഷൻ - II
ഈ ഡിവിഷൻ എല്ലാ കേന്ദ്ര സായുധ പോലീസ് സേനകളുമായും (CAPFs) നയം, ഉദ്യോഗസ്ഥർ, പ്രവർത്തന (വിന്യാസം ഉൾപ്പെടെ), സാമ്പത്തിക കാര്യങ്ങൾ എന്നിവ കൈകാര്യം ചെയ്യുന്നു. സേവനമനുഷ്ഠിക്കുന്നവരുടെയും വിരമിച്ച സിഎപിഎഫ് ഉദ്യോഗസ്ഥരുടെയും ക്ഷേമം, യുഎൻ സമാധാന സേനയിലെ വിന്യാസം എന്നിവയുമായി ബന്ധപ്പെട്ട കാര്യങ്ങളും ഇത് കൈകാര്യം ചെയ്യുന്നു.
പോലീസ് നവീകരണ വിഭാഗം
സംസ്ഥാന പോലീസ് സേനകളുടെ നവീകരണം, കേന്ദ്ര പോലീസ് സേനകളുടെ നവീകരണത്തിനായി വിവിധ ഇനങ്ങളുടെ പ്രൊവിഷൻ/സംഭരണം, പോലീസ് പരിഷ്‌കരണങ്ങൾ, പോലീസ് ദൗത്യം എന്നിവയുമായി ബന്ധപ്പെട്ട എല്ലാ ജോലികളും ഈ ഡിവിഷൻ കൈകാര്യം ചെയ്യുന്നു.
നയ ആസൂത്രണ വിഭാഗം
ആഭ്യന്തര സുരക്ഷാ പ്രശ്‌നങ്ങൾ, തീവ്രവാദത്തിനെതിരായ അന്താരാഷ്ട്ര സഹകരണം, അന്താരാഷ്‌ട്ര ഉടമ്പടികൾ, ഉഭയകക്ഷി സഹായ ഉടമ്പടികൾ, അനുബന്ധ ജോലികൾ എന്നിവയുമായി ബന്ധപ്പെട്ട നയ രൂപീകരണവുമായി ബന്ധപ്പെട്ട കാര്യങ്ങൾ ഡിവിഷൻ കൈകാര്യം ചെയ്യുന്നു.
കേന്ദ്ര ഭരണ പ്രദേശങ്ങളുടെ വിഭാഗം
ദേശീയ തലസ്ഥാന പ്രദേശമായ ഡൽഹി ഉൾപ്പെടെയുള്ള കേന്ദ്രഭരണ പ്രദേശങ്ങളുമായി ബന്ധപ്പെട്ട എല്ലാ നിയമനിർമ്മാണപരവും ഭരണഘടനാപരവുമായ കാര്യങ്ങളും ഡിവിഷൻ കൈകാര്യം ചെയ്യുന്നു. ഇന്ത്യൻ അഡ്മിനിസ്ട്രേറ്റീവ് സർവീസ് (ഐഎഎസ്), ഇന്ത്യൻ ഫോറസ്റ്റ് സർവീസ് (ഐഎഫ്എസ്/ഐഎഫ്ഒഎസ്), ഇന്ത്യൻ പോലീസ് സർവീസ് (ഐപിഎസ്) എന്നിവയുടെ അരുണാചൽ പ്രദേശ് - ഗോവ - മിസോറം - യൂണിയൻ ടെറിട്ടറികളുടെ (എജിഎംയുടി) കേഡറിന്റെ കേഡർ കൺട്രോളിംഗ് അതോറിറ്റിയായും ഇത് പ്രവർത്തിക്കുന്നു. അതുപോലെ ഡൽഹി, ആൻഡമാൻ നിക്കോബാർ ദ്വീപുകൾ സിവിൽ സർവീസ് (DANICS)/ ഡൽഹി, ആൻഡമാൻ നിക്കോബാർ ദ്വീപുകൾ പോലീസ് സേവനം(ഡാനിപ്സ്). കൂടാതെ, യുടികളിലെ കുറ്റകൃത്യങ്ങളുടെയും ക്രമസമാധാന നിലയുടെയും മേൽനോട്ടം വഹിക്കാനുള്ള ഉത്തരവാദിത്തം ഇതിന് ഉണ്ട്.
ഔദ്യോഗിക ഭാഷാ വകുപ്പ്
ജമ്മു ആൻഡ് കാശ്മീർ കാര്യ വകുപ്പ്; ജമ്മു, കാശ്മീർ, ലഡാക്ക് അഫയേഴ്സ് ഡിപ്പാർട്ട്മെന്റ് ജമ്മു, കാശ്മീർ, ലഡാക്ക്, സായുധ സേനയുടെ (ജെ&കെ) പ്രത്യേക അധികാര നിയമം, 1990 (1990 ലെ 21) യുടെ ഭരണവും (1990 ലെ 21) എല്ലാ കാര്യങ്ങളും കൈകാര്യം ചെയ്യുന്നു. ജമ്മു കശ്മീരിനുള്ളിലെ തീവ്രവാദ വിരുദ്ധത ഉൾപ്പെടെ ജമ്മു, കശ്മീരിലെയും ലഡാക്കിലെയും കേന്ദ്ര ഭരണ പ്രദേശങ്ങളിലേക്കും നിയന്ത്രണരേഖ കൈകാര്യം ചെയ്യുന്നതിലും പ്രതിരോധ മന്ത്രാലയവുമായുള്ള ഏകോപനം പോലെ മറ്റേതെങ്കിലും മന്ത്രാലയത്തിനും/വകുപ്പിനും പ്രത്യേകമായി അനുവദിച്ചിട്ടുള്ള വിഷയങ്ങൾ/കാര്യങ്ങളുടെ ഏകോപനവും. ഇന്ത്യയും പാകിസ്ഥാനും, എന്നാൽ വിദേശകാര്യ മന്ത്രാലയത്തിന് ബന്ധപ്പെട്ടവ ഒഴികെ. ഡിപ്പാർട്ട്‌മെന്റ് വിവിധ മന്ത്രാലയങ്ങൾ/വകുപ്പുകളുമായി ഏകോപിപ്പിക്കുകയും ചെയ്യുന്നു, പ്രധാനമായും ജമ്മു, കശ്മീരിലെയും ലഡാക്കിലെയും വികസന, ക്ഷേമ പ്രവർത്തനങ്ങളുമായി ബന്ധപ്പെട്ടിരിക്കുന്നു.
സംസ്ഥാന വകുപ്പ്
കേന്ദ്ര സായുധ പോലീസ് സേന
റെഗുലേറ്ററി അതോറിറ്റികൾ
കമ്മീഷനുകൾ/കമ്മിറ്റികൾ/മിഷനുകൾ
കൗൺസിലുകൾ
റീജിയണൽ/ഫീൽഡ് ഓഫീസുകൾ (കേന്ദ്ര സർക്കാർ )
റഫറൻസുകൾ
വർഗ്ഗം:ഭാരതസർക്കാരിന്റെ മന്ത്രാലയങ്ങൾ
ദ പോപ്പുലേഷൻ ബോംബ്
ദ പോപ്പുലേഷൻ ബോംബ്, 1968 ൽ സ്റ്റാൻഫോർഡ് യൂണിവേഴ്സിറ്റി പ്രൊഫസറായിരുന്ന പോൾ ആർ. എർലിച്ച്, അദ്ദേഹത്തിന്റെ പത്നി ആനി എർലിച്ച് (അപ്രശസ്ത) എന്നിവർ ചേർന്നെഴുതിയ മികച്ച വിൽപ്പനയുള്ള ഒരു പുസ്തകമായിരുന്നു. ജനസംഖ്യാ വർദ്ധനവിന്റെ ഫലമായി 1970 കളിലും 1980 കളിലും ലോകവ്യാപകമായുണ്ടായേക്കാവുന്ന ക്ഷാമവും അതുപോലെ മറ്റു പ്രധാന സാമൂഹിക പ്രക്ഷോഭങ്ങളും ഈ പുസ്തകം പ്രവചിച്ചിക്കുകയും അതോടൊപ്പം ജനസംഖ്യാ വളർച്ചയെ പരിമിതപ്പെടുത്തുന്നതിന് അടിയന്തര നടപടി സ്വീകരിക്കാനുള്ള നിർദ്ദേശങ്ങൾ നൽകുകയും ചെയ്തു. 1950 കളിലും 1960 കളിലും ഒരു "ജനസംഖ്യാ സ്ഫോടനത്തെ"ക്കുറിച്ചുള്ള ഭയം വ്യാപകമായിരുന്നുവെങ്കിലും ഈ പുസ്തകവും അതിന്റെ രചയിതാവും ഈ ആശയത്തെ കൂടുതൽ വിശാലമായ കാഴ്ച്ചപ്പാടിൽ വായനക്കാരിലേയ്ക്ക് എത്തിക്കുന്നതിൽ വിജയിച്ചു.
അവലംബം
വർഗ്ഗം:ശാസ്ത്രപുസ്തകങ്ങൾ
ചോണനുറുമ്പ്
കേരളത്തിൽ സധാരണമായി കണ്ടുവരുന്ന ഒരു ചെറിയ ചുവന്ന ഉറുമ്പാണ് ചോണനുറുമ്പ്. ശരീരത്തിന്റെ വലിപ്പം വച്ച് ഇവയ്ക്ക് വലിയ കാലുകളും കണ്ണുകളും ആന്റിനകളുമുണ്ട്. ഇവയ്ക്ക് നീറ്കളോട് സാമ്യമുണ്ട്, എന്നാൽ കുറേക്കൂടി ചെറുതാണ്. തെക്കുകിഴക്കേ ഏഷ്യയും, ഇന്ത്യയും, ഇന്ത്യൻ മഹാസമുദ്രത്തിലെ ദ്വീപുകളും ആണ്‌ ഇവയുടെ സാധാരണ വാസസ്ഥലം, എന്നാൽ ലോകത്തിന്റെ പല ഭാഗങ്ങളിലേക്കും ഇവ പടർന്നുകഴിഞ്ഞു. മിശ്രഭോജികളായ ഇവ ആഹാരത്തിനുവേണ്ടി എഫിഡുകളെ വളർത്തുന്നു.
അവലംബം
വർഗ്ഗം:ഷഡ്‌പദങ്ങൾ വർഗ്ഗം:ഉറുമ്പുകൾ
കെ.പി. ഉണ്ണികൃഷ്ണൻ
1971 മുതൽ 1996 വരെ 25 വർഷം വടകരയിൽ നിന്നുള്ള ലോക്സഭാംഗവും മുൻ കേന്ദ്രമന്ത്രിയും മുതിർന്ന കോൺഗ്രസ് നേതാവുമാണ്  കെ.പി.ഉണ്ണികൃഷ്ണൻ  (ജനനം: 20 സെപ്റ്റംബർ 1936)
രാഷ്ട്രീയ ജീവിതം
സ്കൂൾ കോളേജ് പഠനകാലത്ത് പ്രജാ സോഷ്യലിസ്റ്റ് പാർട്ടിയിൽ അംഗമായാണ് രാഷ്ട്രീയ ജീവിതം തുടങ്ങുന്നത്. പിന്നീട് സോഷ്യലിസ്റ്റ് പാർട്ടി വിട്ട് 1960-ൽ കോൺഗ്രസ് പാർട്ടിയിൽ അംഗമായ ഉണ്ണികൃഷ്ണൻ 1962 മുതൽ എ.ഐ.സി.സി. അംഗമാണ്.
ഒരു പത്രപ്രവർത്തകനും ജേർണലിസ്റ്റുമായി പ്രവർത്തിക്കവെ 1971-ലെ ലോക്സഭ തിരഞ്ഞെടുപ്പിൽ കോൺഗ്രസ് സ്ഥാനാർത്ഥിയായി വടകരയിൽ ആദ്യമായി മത്സരിച്ചു ജയിച്ചു. പിന്നീട് 1977, 1980, 1984, 1989, 1991 എന്നീ വർഷങ്ങളിൽ നടന്ന ലോക്സഭ തിരഞ്ഞെടുപ്പുകളിൽ വടകരയിൽ നിന്ന് ലോക്സഭാംഗമായി.
1971, 1977 ലോക്സഭാ തിരഞ്ഞെടുപ്പുകളിൽ കോൺഗ്രസ് സ്ഥാനാർത്ഥിയായും 1980, 1984, 1989, 1991 ലോക്സഭാ തിരഞ്ഞെടുപ്പിൽ ഇടതു മുന്നണി സ്ഥാനാർത്ഥിയായും മത്സരിച്ചു ജയിച്ചു.
1980-ൽ കോൺഗ്രസ് (ഐ) ഗ്രൂപ്പ് സ്ഥാനാർത്ഥിയായ മുല്ലപ്പള്ളി രാമചന്ദ്രനെ പരാജയപ്പെടുത്തി കോൺഗ്രസ് (യു) ടിക്കറ്റിൽ ലോക്സഭാംഗമായി. 1978-ൽ കോൺഗ്രസ് പാർട്ടി വിട്ട ഉണ്ണികൃഷ്ണൻ 1995-ൽ കോൺഗ്രസ് പാർട്ടിയിൽ തിരിച്ചെത്തി.
1996-ൽ എഴാം തവണയും വടകരയിൽ നിന്ന് കോൺഗ്രസ് സ്ഥാനാർത്ഥിയായി മത്സരിച്ചെങ്കിലും സി പി എമ്മിലെ ഒ.ഭരതനോട് പരാജയപ്പെട്ടു. പിന്നീട് സജീവ രാഷ്ട്രീയത്തിൽ നിന്ന് വിരമിച്ചു. ഇപ്പോൾ കോഴിക്കോടുള്ള വീട്ടിൽ വിശ്രമജീവിതത്തിലാണ്.
പ്രധാന പദവികളിൽ
അവലംബം
വർഗ്ഗം:അഞ്ചാം ലോക്‌സഭയിലെ അംഗങ്ങൾ വർഗ്ഗം:ആറാം ലോക്‌സഭയിലെ അംഗങ്ങൾ വർഗ്ഗം:ഏഴാം ലോക്‌സഭയിലെ അംഗങ്ങൾ വർഗ്ഗം:എട്ടാം ലോക്‌സഭയിലെ അംഗങ്ങൾ വർഗ്ഗം:ഒൻപതാം ലോക്‌സഭയിലെ അംഗങ്ങൾ വർഗ്ഗം:പത്താം ലോക്‌സഭയിലെ അംഗങ്ങൾ വർഗ്ഗം:കോഴിക്കോടിൽ നിന്നുമുള്ള രാഷ്ട്രീയപ്രവർത്തകർ വർഗ്ഗം:കേരളത്തിൽ നിന്നുള്ള ലോക്‌സഭാംഗങ്ങൾ വർഗ്ഗം:1936-ൽ ജനിച്ചവർ വർഗ്ഗം:കോയമ്പത്തൂരിൽ നിന്നുള്ളവർ
സസക്കി ഭാഷ
സസക്കി ഭാഷ അല്ലെങ്കിൽ സസ ഭാഷ ഒരു കൂട്ടം വ്യത്യസ്ത ഭാഷകളുടെ കൂട്ടത്തെക്കുറിക്കുന്നു. ഉത്തരപശ്ചിമ ഇറാനിലെ ഭാഷകൾ സംസാരിക്കുന്നത് ടർക്കിയിലെ സസ ജനതയാണ്. സസ ജനത കുർദുകൾ ആയാണ് സ്വയം കണക്കാക്കിവരുന്നത്. അതിനാൽ തങ്ങൾ കുർദ്ദുസ്ഥാൻ എന്ന രാജ്യത്തിന്റെ പൗരന്മാർ ആണെന്നു കരുതിവരുന്നു. കിർമാഞ്‌കി ഭാഷ, ദിംലി ഭാഷ എന്നിവയാണ് ഇതിൽപ്പെടുന്ന രണ്ടു ഭാഷകൾ. കിർമാഞ്‌കി ഭാഷയെ ഉത്തര സസ ഭാഷ എന്നും ദിംലി ഭാഷയെ ദക്ഷിണ സസ ഭാഷയെന്നും വിളിച്ചുവരുന്നു.
ഈ ഭാഷകൾ ഇന്തോ-യൂറോപ്യൻ ഭാഷാഗോത്രത്തിൽപ്പെട്ട സസാ-ഗൊറാനി ഗ്രൂപ്പിലെ ഇറാനിയൻ വിഭാഗത്തിലെ ഉത്തര-പശ്ചിമ വിഭാഗത്തിൽപ്പെടുന്നു. ഗൊറാനി ഭാഷയുമായി സസ ഭാഷയ്ക്ക് വലിയ അടുപ്പമുണ്ട്. താലിഷി പോലുള്ള മറ്റു കാസ്പിയൻ ഭാഷകളുമായും ഈ ഭാഷകൾക്ക് ബന്ധമുണ്ട്. എത്‌നോലോഗിന്റെ കണക്കുപ്രകാരം, 15 ലക്ഷം മുതൽ 25 ലക്ഷം വരെ  ആളുകൾ ഈ ഭാഷ സംസാരിച്ചുവരുന്നുണ്ട്. ഇതിൽ എല്ലാ ഭാഷാഭേദങ്ങളും പെടും.
അവലംബം
വർഗ്ഗം:ഇറാനിയൻ ഭാഷകൾ
പതിനൊന്നാം കേരളനിയമസഭ
2001 മെയ് 10നു നടന്ന തെരഞ്ഞെടുപ്പിലൂടെയാണ് കേരളത്തിലെ പതിനൊന്നാം നിയമസഭ രൂപീകരിക്കപ്പെട്ടത്. ആകെ 676 സ്ഥാനാർത്ഥികളാണ് അന്ന് മത്സര രംഗത്തുണ്ടായിരുന്നത്. ഫലപ്രഖ്യാപനത്തെതുടർന്ന് മേയ് 16ന് പതിനൊന്നാം കേരള നിയമസഭ രൂപം കൊള്ളുകയും, അന്നേ ദിവസം കോൺഗ്രസ്സിലെ എ.കെ.ആന്റണിയുടെ നേതൃത്വത്തിലുള്ള ഐക്യ ജനാധിപത്യ മുന്നണി മന്ത്രിസഭ അധികാരമേൽക്കുകയും ചെയ്തു. ലോകസഭാ തെരഞ്ഞെടുപ്പിലെ ഐക്യജനാധിപത്യമുന്നണിയുടെ ദയനീയ പരാജയത്തെത്തുടർന്നു 2004 ഓഗസ്റ്റ് 28നു ആന്റണി രാജി വയ്ക്കുകയും ഓഗസ്റ്റ് 31നു ഉമ്മൻചാണ്ടി മുഖ്യമന്ത്രിയായി സ്ഥാനമേൽക്കുകയും ചെയ്തു. 2001 മുതൽ 2006 വരെയായിരുന്നു പതിനൊന്നാം നിയമസഭയുടെ കാലാവധി.
കക്ഷിനില
99 യു.ഡി.എഫ്. അംഗങ്ങളും 40 എൽ.ഡി.എഫ്. അംഗങ്ങളും ഒരു സ്വതന്ത്രനുമടക്കം ആകെ 140 അംഗങ്ങളാണ് പതിനൊന്നാം നിയമസഭയിലേക്ക് തെരഞ്ഞെടുക്കപ്പെട്ടത്.
മന്ത്രിസഭ
പതിനൊന്നാം കേരള നിയമസഭയിൽ രണ്ടു മന്ത്രിസഭകൾ ഉണ്ടായിരുന്നു. 2001 മേയ് 17നു സത്യപ്രതിജ്ഞ ചെയ്ത് അധികാരമേറ്റ എ.കെ.ആന്റണിയുടെ നേതൃത്വത്തിലുള്ള മന്ത്രിസഭ 2004 ആഗസ്റ്റ് 28നു അധികാരമൊഴിഞ്ഞതിനെ തുടർന്ന് 2004 ഓഗസ്റ്റ് 31നു ഉമ്മൻചാണ്ടിയുടെ നേതൃത്വത്തിൽ പുതിയ മന്ത്രിസഭ അധികാരത്തിലെത്തി.
എ.കെ. ആന്റണി മന്ത്രിസഭ
17.5.2001ൽ ചുമതലയേറ്റു; 28.8.2004ൽ രാജിവച്ചു.
ഉമ്മൻ ചാണ്ടി മന്ത്രിസഭ
31.8.2004ൽ അധികാരമേറ്റു; 12.05.2006ൽ കാലാവധി അവസാനിച്ചു.
അവലംബം
വർഗ്ഗം:കേരള നിയമസഭ
ഡിഫൻസ് ഇൻസ്റ്റിറ്റ്യൂട്ട് ഓഫ് അഡ്വാൻസ്ഡ് ടെക്നോളജി
പ്രതിരോധ സാങ്കേതിക വിദ്യാഭ്യാസത്തിനുള്ള ഇന്ത്യയിലെ പ്രമുഖ സ്വയം കല്പിത (ഡീമ്ഡ്) സർവകലാശാലയാണ് ഡിഫൻസ് ഇൻസ്റ്റിറ്റ്യൂട്ട് ഓഫ് അഡ്വാൻസ്ഡ് ടെക്നോളജി (ഇംഗ്ലീഷ് : Defence Institute of Advanced Technology, പരിഭാഷ : നൂതന സാങ്കേതിക വിദ്യ പ്രതിരോധ സർവകലാശാല). സർവകലാശാലയുടെ ഭരണപരമായ നിയന്ത്രണം കേന്ദ്ര പ്രതിരോധ മന്ത്രാലയത്തിൻറെ കീഴിലുള്ള ഡിഫൻസ് റിസേർച്ച് ആൻഡ് ഡെവലപ്‌മെന്റ് ഓർഗനൈസേഷൻ (ഡി.ആർ.ഡി.ഒ) ക്കാണ്. മഹാരാഷ്ട്രയിലെ പൂണെയിൽ ഖഡക്വാസല ഡാമിനടുത്തുള്ള ഗിരിനഗർ എന്ന പ്രദേശത്താണ് പ്രസ്തുത സ്ഥാപനം സ്ഥിതി ചെയ്യുന്നത്.
വർഗ്ഗം:ഇന്ത്യയിലെ സർവ്വകലാശാലകൾ
മോർച്ചറി
മനുഷ്യമൃതശരീരങ്ങൾ സൂക്ഷിക്കുന്നതിനുള്ള ഇടമാണ് മോർച്ചറി (ഇംഗ്ലീഷ്: mortuary or morgue. മൃതദേഹപരിശോധന നടത്തുന്നതിനും അജ്ഞാത മൃതശരീരങ്ങളെ തിരിച്ചറിയുന്നിടം വരെ സൂക്ഷിക്കുന്നതിനും മോർച്ചറി ഉപയോഗിക്കുന്നു.
ശീതീകരണം
ശീതീകരണികളുടെ സഹായത്തോടെ, മൃതദേഹങ്ങൾ അഴുകുന്നത് തടയുന്നതിന് ആധുനിക മോർച്ചറിയിൽ സജ്ജീകരണമുണ്ടായിരിക്കും. ഇതിനായി രണ്ട് വിധത്തിലുള്ള ശീതീകരണ സംവിധാനം ഉണ്ട്:
പോസിറ്റീവ് താപനില
മൃതശരീരങ്ങൾ 2 ഡിഗ്രി സെൻറി ഗ്രേഡിനും (36°F) 4 ഡിഗ്രി സെന്റി ഗ്രേഡിനും ( 39 °F) ഇടയിലുള്ള താപനിലയിൽ സൂക്ഷിക്കുന്നു. ഏതാനും ആഴ്ചകളോളം മാത്രം ഇങ്ങനെ നിലനിർത്താം. ഈ നിലയിൽ സാവധാനത്തിൽ മൃതശരീരം അഴകും.
നെഗറ്റീവ് താപനില
നെഗറ്റീവ് 10°C (14°F) നും നെഗറ്റീവ് 50°C (-58°F) ഇടയിൽ മൃതശരീരം സൂക്ഷിക്കുന്നു. അജ്ഞാതമൃതശരീരങ്ങളെ തിരിച്ചറിയുന്നതിനും പഠനാവശ്യങ്ങൾക്കുമായി ദീർഘനാൾ സൂക്ഷിക്കേണ്ടി വരുമ്പോഴുമാണ് ഇത്തരം മാർഗ്ഗം സ്വീകരിക്കുന്നത്. താഴ്ന്ന താപനിലയിൽ മൃതശരീരം പൂർണമായും മരവിച്ചിരിക്കുന്നതിനാൽ, അഴുകൽ പ്രക്രിയ വളരെ കുറവായിരിക്കും.
കാത്തിരിപ്പ് മോർച്ചറി
ചില രാജ്യങ്ങളിൽ മരണപ്പെട്ടയാളെ കാത്തിരിപ്പ് മോർച്ചറിയിലേക്ക് മാറ്റുന്നു. മരിച്ചു എന്ന് ഉറപ്പു വരുത്തുന്നതിനുള്ള ഒരു മാർഗ്ഗമാണ് ഇത്. ജീവന്റെ തുടിപ്പ് വല്ലതും അവശേഷിക്കുന്നുണ്ടോ എന്ന് ബന്ധുക്കൾക്ക് നിരീക്ഷിക്കുന്നതിന് ഇവിടെ സൗകര്യമുണ്ടായിരിക്കും. മൃതശരീരത്തിൽ ഒരു മണി ബന്ധിച്ചിരിക്കും. ചെറിയ ഒരു ചലനം പോലും തിരിച്ചറിയുന്നതിന് വേണ്ടിയാണിത്. മരണം ഉറപ്പിക്കാനുള്ള ആധുനിക മാർഗ്ഗങ്ങൾ ഉണ്ടാവുന്നതിന് മുൻപ്, തങ്ങൾ ജീവനോടെ സംസ്കരിക്കപ്പെട്ടു പോകുമോ എന്ന്, മനുഷ്യർ ഭയന്നിരിക്കാം. അതിനുള്ള പരിഹാരമായിട്ടായിരിക്കാം ഇത്തരം ഒരു സംവിധാനം ഒരുക്കിയത് എന്ന് അനുമാനിക്കാം. പത്തൊൻപതാം നൂറ്റാണ്ടിൽ ജർമ്മനിയിൽ ഇത്തരം മോർച്ചറികൾ വളരെ ആലങ്കാരികമായി ഉണ്ടായിരുന്നു. ഇത്തരമൊരു സംവിധാനത്തിലൂടെ ഏതെങ്കിലുമൊരു പരേതൻ പുനർജനിച്ചതായി രേഖപ്പെടുത്തലുകൾ ഇല്ല.
അബ്ദുൽ ഹമീദ്
ബംഗ്ലാദേശിന്റെ ഇരുപതാമത്തെയും ഇരുപത്തൊന്നാമത്തെയും പ്രസിഡന്റായിരുന്നു അബ്ദുൽ ഹമീദ് (ജനനം : 1 ജനുവരി 1944). 2013 ഏപ്രിൽ 24 മുതൽ 2023 ഏപ്രിൽ 23 വരെ രണ്ടു വട്ടം ചുമതല വഹിച്ചു. ബംഗ്ലാദേശിന്റെ ചരിത്രത്തിൽ ഏറ്റവും കൂടുതൽ കാലം പ്രസിഡന്റായിരുന്ന വ്യക്തിയാണദ്ദേഹം.
ജീവിതരേഖ
ബംഗ്ലാദേശിലെ കമാൽപൂർ ഗ്രാമത്തിൽ മുഹമമ്മദ് തായേബുദീന്റെയും തൊമീസാ ഖാതൂനിന്റെയും മകനായി ജനിച്ചു. നിയമ ബിരുദധാരിയാണ്. അഭിഭാഷകനായി നിരവധി വർഷങ്ങൾ പ്രാക്ടീസ് ചെയ്തു. വിദ്യാർത്ഥിയായിരിക്കുമ്പോൾ തന്നെ രാഷ്ട്രീയ പ്രവർത്തകനായി.1996 ൽ ഡെപ്യൂട്ടി സ്പീക്കറായും 2001 ൽ പ്രതിപക്ഷ നേതാവായും പ്രവർത്തിച്ചിട്ടുണ്ട്. 2009 ൽ ദേശീയ അസംബ്ലിയുടെ സ്പീക്കറായി.
പ്രസിഡൻറ്
2013 മാർച്ച് 20ന് പ്രസിഡൻറ് സില്ലുർ റഹ്മാൻ അന്തരിച്ചതോടെയാണ് ഹമീദിനെ പ്രസിഡൻറ് സ്ഥാനത്തേക്ക്  നിർദ്ദേശിച്ചത്. 2013 ഏപ്രിൽ 24ന് ചുമതലയേറ്റു.
വീണ്ടും തെരഞ്ഞെടുക്കപ്പെട്ട അദ്ദേഹം 2018 ഏപ്രിൽ 24ന് രണ്ടാം തവണയും  പ്രസിഡൻറായി ചുമതലയേറ്റു. 2023 ഏപ്രിൽ 23ന് കാലാവധി അവസാനിച്ചു. ബംഗ്ലാദേശ് ഭരണഘടന പ്രകാരം ഒരാൾക്ക് രണ്ടുവട്ടം മാത്രമേ പ്രസിഡൻറ് സ്ഥാനത്ത് തുടരുവാൻ കഴിയൂ. പിൻഗാമിയായ മുഹമ്മദ് ഷഹാബുദ്ദീൻ ചുപ്പ പിറ്റേന്ന് ചുമതലയേറ്റു.
പുറം കണ്ണികൾ
വർഗ്ഗം:1944-ൽ ജനിച്ചവർ
വർഗ്ഗം:ജനുവരി 1-ന് ജനിച്ചവർ
വർഗ്ഗം:ബംഗ്ലാദേശ് പ്രസിഡന്റുമാർ
ആരതി ബജാജ്
ആരതി ബജാജ് ഒരു ഇന്ത്യൻ സിനിമാ എഡിറ്റർ ആണ്. റോക്ക്സ്റ്റാർ (2011), ഹൈവേ (2014), എന്നിവയൊക്കെ ആരതിയുടെ ശ്രദ്ധിക്കപ്പെട്ട വർക്കുകൾ ആണ്. ഇന്ത്യയിലെ തന്നെ മികച്ച എഡിറ്റർമാരിൽ ഒരാളാണ് ആരതി ബജാജ്.
തൊഴിൽ
അനുരാഗ് കശ്യപിന്റെ പാഞ്ച് (പുറത്തിറങ്ങിയിട്ടില്ലാത്ത ചിത്രം) എന്ന ചിത്രം എഡിറ്റ്‌ ചെയ്തുകൊണ്ടാണ് ചലച്ചിത്രരംഗത്തേക്ക് വരുന്നത്. ഒരുപാട് വിവാദങ്ങൾക്ക് ഇടയാക്കിയ ബ്ലാക്ക് ഫ്രൈഡേ ആണ് ഇതിന് ശേഷം ചെയ്ത സിനിമ. ഈ ചിത്രത്തിലൂടെ 2008ലെ സ്റ്റാർ സ്ക്രീൻ അവാർഡിന് നാമനിർദ്ദേശം ചെയ്യപ്പെട്ടു. റീമ കഗ്ടിയുടെ ഹണിമൂൺ ട്രാവൽസ് പ്രൈവറ്റ് ലിമിറ്റഡ്, ഇംതിയാസ് അലിയുടെ ജബ് വി മെറ്റ്, രാജ്കുമാർ ഗുപ്തയുടെ ആമിർ എന്നിവയാണ് പിന്നീട് എഡിറ്റ്‌ ചെയ്ത മറ്റു സിനിമകൾ. ഇവയിൽ ആമിർ എന്ന ചിത്രത്തിലൂടെ രണ്ടാമതും സ്റ്റാർ സ്ക്രീൻ അവാർഡിന് നാമനിർദ്ദേശം ചെയ്യപ്പെട്ടു. അനുരാഗ് കശ്യപിന്റെ സിനിമകളായ ദേവ് ഡി, ഗുലാൽ, അഗ്ലി, രാമൻ രാഘവ് 2.0, മുക്കാബാസ് എന്നിവയുടെയും എഡിറ്റിംഗം നിർവഹിച്ചു. വിക്രമാദിത്യ മോട്വാനെ അനുരാഗ് കശ്യപ് എന്നിവരുടെ സംവിധാനത്തിൽ 2018ൽ പുറത്തിറങ്ങിയ നെറ്റ്ഫ്ലിക്സ് സീരീസ്‌ ആയ സാക്രട് ഗെയിംസ് ആണ് ആരതിയുടെ ഏറ്റവും പുതിയ പ്രൊജക്റ്റ്‌.
പുറത്തേക്കുള്ള കണ്ണികൾ
വർഗ്ഗം:ചലച്ചിത്ര ചിത്രസംയോജകർ
അഡെല പാങ്ക്ഹർസ്റ്റ്
ഒരു ബ്രിട്ടീഷ്-ഓസ്‌ട്രേലിയൻ സഫ്രാജിസ്റ്റും രാഷ്ട്രീയ സംഘാടകയും കമ്മ്യൂണിസ്റ്റ് പാർട്ടി ഓഫ് ഓസ്‌ട്രേലിയയുടെയും ഓസ്‌ട്രേലിയ ഫസ്റ്റ് മൂവ്‌മെന്റിന്റെയും സഹസ്ഥാപകയുമായിരുന്നു അഡെല കോൺസ്റ്റന്റിയ മേരി പാങ്ക്ഹർസ്റ്റ് വാൽഷ് (19 ജൂൺ 1885 - 23 മെയ് 1961).
ആദ്യകാലജീവിതം
1885 ജൂൺ 19 ന് ഇംഗ്ലണ്ടിലെ മാഞ്ചസ്റ്ററിൽ രാഷ്ട്രീയവത്കരിക്കപ്പെട്ട ഒരു കുടുംബത്തിലാണ് പാൻ‌ഹർസ്റ്റ് ജനിച്ചത്. അവരുടെ പിതാവ് റിച്ചാർഡ് പാൻ‌ഹർസ്റ്റ് ഒരു സോഷ്യലിസ്റ്റും പാർലമെന്റ് സ്ഥാനാർത്ഥിയുമായിരുന്നു. അമ്മ എമ്മലിൻ പാൻ‌ഹർസ്റ്റും സഹോദരിമാരായ സിൽ‌വിയയും ക്രിസ്റ്റബെലും ബ്രിട്ടീഷ് നേതാക്കളായിരുന്നു. അവരുടെ അമ്മ മാങ്ക്സ് വംശജയായിരുന്നു. അഡെല വാർ‌വിക്ഷയറിലെ ഓൾ-വുമൺ സ്റ്റഡ്‌ലി ഹോർട്ടികൾച്ചറൽ കോളേജിലും പെൺകുട്ടികൾക്കായുള്ള മാഞ്ചസ്റ്റർ ഹൈസ്‌കൂളിലും പഠിച്ചു.
യുകെ
കൗമാരപ്രായത്തിൽ അഡെല അമ്മയും സഹോദരിമാരും സ്ഥാപിച്ച തീവ്രവാദ വനിതാ സാമൂഹിക, രാഷ്ട്രീയ യൂണിയനിൽ പങ്കാളിയായി. 1909 നവംബറിൽ ഡൻ‌ഡിയിലെ തന്റെ നിയോജകമണ്ഡലത്തിൽ വിൻസ്റ്റൺ ചർച്ചിലിന്റെ പ്രസംഗത്തെ തടസ്സപ്പെടുത്തിയ ഒരു പ്രതിഷേധത്തിൽ അവർ പങ്കുചേർന്നു. ഹെലൻ ആർച്ച്ഡേൽ, കാതറിൻ കോർബറ്റ്, മൗദ് ജോക്കിം എന്നിവർക്കൊപ്പം അവരെ അറസ്റ്റ് ചെയ്തു. കെട്ടിടത്തിൽ നിന്ന് പുറത്താക്കാൻ ശ്രമിച്ച പോലീസുകാരനെ അഡെല അടിച്ചു. അഡെല അവിടെ നിരാഹാര സമരം നടത്തിയിരുന്നുവെങ്കിലും അവരുടെ ഹൃദയത്തിന്റെ പ്രവർത്തനം സുഗമമല്ലാത്തതിനാൽ ജയിൽ ഗവർണറും മെഡിക്കൽ സൂപ്പർവൈസറും അവരുടെനേരെ ബലപ്രയോഗം നടത്തിയില്ല. സോമർസെറ്റിലെ ബാത്തിന് സമീപമുള്ള ഈഗിൾ ഹൗസ് ജയിലിൽ നിന്ന് മോചിതരായ വോട്ടർമാരുടെ ഒരു പ്രധാന അഭയകേന്ദ്രമായി മാറിയിരുന്നു. അഡെലയുടെ അമ്മയും സഹോദരിയും, ക്രിസ്റ്റബെൽ, ആനി കെന്നി, ഷാർലറ്റ് ഡെസ്പാർഡ്, മില്ലിസെന്റ് ഫോസെറ്റ്, ലേഡി ലിറ്റൺ എന്നിവരുൾപ്പെടെയുള്ള വോട്ടർമാരുടെ നേട്ടങ്ങളെ അനുസ്മരിക്കാൻ 1909 ഏപ്രിലിനും 1911 ജൂലൈയ്ക്കും ഇടയിൽ മേരി ബ്ലാത്ത്‌വെയ്‌റ്റിന്റെ മാതാപിതാക്കൾ അവിടെ മരങ്ങൾ നട്ടുപിടിപ്പിച്ചു. ആനി കെന്നിയുടെ പേരിൽ ഈ മരങ്ങൾ "ആനീസ് അർബോറേറ്റം" എന്നാണ് അറിയപ്പെട്ടിരുന്നത്. മൈതാനത്തിനകത്ത് ഒരു "പങ്കൂർസ്റ്റ് കുളവും" ഉണ്ടായിരുന്നു.
പുറംകണ്ണികൾ
വർഗ്ഗം:1885-ൽ ജനിച്ചവർ വർഗ്ഗം:1961-ൽ മരിച്ചവർ
തോട്ടുപൊയിൽ
മലപ്പുറം ജില്ലയിലുള്ള മഞ്ചേരി നഗരസഭയിൽ ഉൾപ്പെടുന്ന ഒരു ഗ്രാമമാണ് തോട്ടുപൊയിൽ. ഇവിടേക്ക് 3 ബസ്സുകൾ സർവ്വീസ് നടത്തുന്നു. വിശാലമായ വയലുകൾ, കുന്നിൻ ചെരിവുകൾ, അവക്കിടയിലൂടെയുള്ള ചെറിയ അരുവി എന്നിവ ഈ നാടിന്റെ മനോഹാരിത വർധിപ്പിക്കുന്ന ഘടകങ്ങളാണ്..
വിദ്യാഭ്യാസസ്ഥാപനങ്ങൾ
നജാത്തുൽ ഇസ്ലാം മദ്രസ, ജി.എൽ.പി സ്‌കൂൾ തോട്ടുപൊയിൽ
അവലംബം
വർഗ്ഗം:മലപ്പുറം ജില്ലയിലെ ഗ്രാമങ്ങൾ
മിൽട്ടൺ ഒബോട്ടെ
ഉഗാണ്ടയെ ബ്രിട്ടീഷ് അധീനതയിൽ നിന്നും മോചിപ്പിക്കാൻ നടത്തിയ സമരപോരാട്ടങ്ങളെ നയിച്ച രാഷ്ട്രീയപ്രവർത്തകനായിരുന്നു അപോളോ മിൽട്ടൺ ഒബോട്ടെ എന്ന മിൽട്ടൺ ഒബോട്ടെ.(1928 ഡിസം: 1925 – 10 ഒക്ടോ: 2005) 1962 ലാണ് ഉഗാണ്ട സ്വാതന്ത്ര്യം പ്രഖ്യാപിച്ചത്.1962 മുതൽ 1966 പ്രധാനമന്ത്രിയും 1966 മുതൽ 1971 വരെ പ്രസിഡന്റുമായിരുന്നു അദ്ദേഹം.1971 ലെ ഇദി അമീൻ നേതൃത്വം നൽകിയ പട്ടാള അട്ടിമറിയിൽ അധികാരത്തിൽ നിന്നു സ്ഥാനഭൃഷ്ടനാക്കപ്പെട്ടു.പിന്നീട്  അധികാരത്തിൽ തിരിച്ചെത്തിയെങ്കിലും രക്തരൂക്ഷിതമായ  ഉഗാണ്ടൻ ബുഷ് യുദ്ധം എന്നറിയപ്പെട്ട ആഭ്യന്തരയുദ്ധത്തിനു സാക്ഷിയാകേണ്ടിവന്നു.
അവലംബം
വർഗ്ഗം:1925-ൽ ജനിച്ചവർ വർഗ്ഗം:ഡിസംബർ 28-ന് ജനിച്ചവർ വർഗ്ഗം:2005-ൽ മരിച്ചവർ വർഗ്ഗം:ഒക്ടോബർ 10-ന് മരിച്ചവർ
ബെർമുഡ ദേശീയ ക്രിക്കറ്റ് ടീം
അന്താരാഷ്ട്ര ക്രിക്കറ്റിൽ ബെർമുഡയെ പ്രതിനിധീകരിക്കുന്ന ക്രിക്കറ്റ് ടീമാണ് ബെർമുഡ ദേശീയ ക്രിക്കറ്റ് ടീം. ഐ.സി.സി.യുടെ ഒരു അസോസിയേറ്റ് അംഗമാണ് അവർ. 1891ലാണ് ബെർമുഡയുടെ രേഖപ്പെടുത്തപ്പെട്ട ആദ്യത്തെ ക്രിക്കറ്റ് മത്സരം നടന്നത്. 1975 മുതൽ 2003 വരെ അവർക്ക് ലോകകപ്പ് യോഗ്യത നേടാനായില്ല. 2005ൽ നടന്ന ലോകകപ്പ് യോഗ്യതാമത്സരത്തിൽ 4-ആം സ്ഥാനത്തെത്തി അവർ 2007 ലോകകപ്പിൽ ഇടം നേടി, പക്ഷെ ഗ്രൂപ്പ് ഘട്ടത്തിൽതന്നെ ലോകകപ്പ് ചരിത്രത്തിലെ ഏറ്റവും വലിയതുൾപ്പടെ, മൂന്ന് വലിയ പരാജയങ്ങൾ ഏറ്റുവാങ്ങി അവർ ടൂർണമെന്റിൽനിന്ന് പുറത്തായി. പിന്നീട് 2011 ലോകകപ്പിലും അവർക്ക് യോഗ്യത നേടാനായില്ല.
അവലംബം
വർഗ്ഗം:ദേശീയ ക്രിക്കറ്റ് ടീമുകൾ
അങ്കമാലി തീവണ്ടി നിലയം
ഏറണാകുളം ജില്ലയിലെ പ്രധാനപ്പെട്ട റെയിൽവേ സ്റ്റേഷനിൽ ഒന്നാണ് അങ്കമാലി റെയിൽവേ സ്റ്റേഷൻ. ആദി ശങ്കരാചാര്യർ ജനിച്ച  കാലടിക്ക് ഏറ്റവും അടുത്തുള്ള റെയിൽവേ സ്റ്റേഷൻ ആണ് അങ്കമാലി .ഇവിടെ  നിന്ന് ഇന്ത്യയിലെ പ്രധാന നഗരങ്ങളായ ഡൽഹി, മുംബൈ, ചെന്നൈ, തിരുവനന്തപുരം, കൊച്ചി, കോയമ്പത്തൂർ, കോഴിക്കോട് ,മംഗലാപുരം,ബാംഗ്ലൂർ   എന്നിവിടങ്ങളിലേക്ക് നിരവധി  തീവണ്ടികൾ ലഭ്യമാണ്. കൂടാതെ നെടുമ്പാശേരി  വിമാനത്താവളത്തിലേക്കുള്ള യാത്രക്കാരും ഈ സ്റ്റേഷൻ ഉപയോഗിച്ചു വരുന്നു.
എത്തിച്ചേരാം
ബസ്‌ സ്റ്റാൻഡിൽ നിന്ന് 2 കി.മി അകലെയാണ് റെയിൽവേ സ്റ്റേഷൻ .കാലടിയിലെക്ക് 8 കി.മി ദൂരമുണ്ട് .നിരവധി ബസുകളും ഓട്ടോ ,ടാക്സികളും ലഭ്യമാണ്.
അവലംബം
വർഗ്ഗം:എറണാകുളം ജില്ലയിലെ തീവണ്ടിനിലയങ്ങൾ
റെബ മോണിക്ക ജോൺ
മലയാളി സിനിമാ നടിയാണ് റെബ മോണിക്ക ജോൺ.വിനീത് ശ്രീനിവാസൻ സംവിധാനം ചെയ്ത ജേക്കബിന്റെ സ്വർഗ്ഗരാജ്യം എന്ന സിനിമയിലൂടെയാണ് സിനിമയിലേക്ക് കടന്നു വന്നത്.
അവലംബം
വർഗ്ഗം:മലയാളചലച്ചിത്രനടിമാർ വർഗ്ഗം:1994-ൽ ജനിച്ചവർ വർഗ്ഗം:ഫെബ്രുവരി 4-ന് ജനിച്ചവർ വർഗ്ഗം:തമിഴ്‌ചലച്ചിത്ര നടിമാർ വർഗ്ഗം:ചലച്ചിത്രനടിമാർ വർഗ്ഗം:ക്രൈസ്റ്റ് യൂണിവേർസിറ്റിയിൽ പഠിച്ചവർ
വാലന്റൈൻ വസ്യനോവിച്ച്
ഒരു ഉക്രേനിയൻ ചലച്ചിത്ര സംവിധായകനാണ് വാലന്റൈൻ വസ്യനോവിച്ച് (ജനനം 21 ജൂലൈ 1971).
76-ാമത് വെനീസ് ഇന്റർനാഷണൽ ഫിലിം ഫെസ്റ്റിവലിന്റെ ഒറിസോണ്ടി വിഭാഗത്തിൽ അദ്ദേഹത്തിന്റെ 2019ലെ ചിത്രം അറ്റ്ലാന്റിസ് വിജയിച്ചു. 93-ാമത് അക്കാദമി അവാർഡിൽ മികച്ച ഇന്റർനാഷണൽ ഫീച്ചർ ഫിലിമിനുള്ള ഉക്രേനിയൻ എൻട്രിയായി ഇത് തിരഞ്ഞെടുക്കപ്പെട്ടു. എന്നാൽ ഡിസംബറിലെ ഷോർട്ട്‌ലിസ്റ്റിൽ അത് ഇടം നേടിയില്ല.
78-ാമത് വെനീസ് ഇന്റർനാഷണൽ ഫിലിം ഫെസ്റ്റിവലിലെ പ്രധാന മത്സര വിഭാഗത്തിൽ പ്രദർശിപ്പിക്കാൻ അദ്ദേഹത്തിന്റെ 2021-ലെ ചിത്രം റിഫ്ലെക്ഷൻ തിരഞ്ഞെടുത്തു.
പുറംകണ്ണികൾ
വർഗ്ഗം:1971-ൽ ജനിച്ചവർ
ആളൂർ പള്ളി
തൃശ്ശൂർ ജില്ലയിലെ ആളൂർ പഞ്ചായത്തിൽ സ്ഥിതി ചെയ്യുന്ന ക്രൈസ്തവ ദേവാലയമാണ് ആളൂർ സെന്റ് ജോസഫ് പള്ളി (St Joseph Church, Aloor). പൗരസ്ത്യ കത്തോലിക്ക വിഭാഗത്തിലെ സീറോ മലബാർ കത്തോലിക്ക സഭയുടെ ഭാഗമാണ് ഈ പള്ളി. വിശുദ്ധ യൗസേപ്പിന്റെ നാമധേയത്തിലാണ് പള്ളി സ്ഥാപിച്ചിരിക്കുന്നത്. തൃശ്ശൂർ അതിരൂപതയിൽ ഇരിങ്ങാലക്കുട രൂപതയുടെ കീഴിലുള്ള ചാലക്കുടി ഫൊറോന പള്ളിയുടെ കീഴിലാണ് ഈ ഇടവക പള്ളി.
നാഴികക്കല്ലുകൾ
ചാലക്കുടി പള്ളിയുടെ ഭാഗമായിരുന്ന ആളൂർ നിവാസികൾ 1858 ൽ ഒരു ദേവാലയ നിർമ്മാണത്തിനായുള്ള സ്ഥലം ലഭ്യമാക്കി ഒത്തുചേർന്ന്പ്രാർത്ഥിക്കുകുന്നതിനായി ഒരു പ്രാർത്ഥനാലയം സ്ഥാപിച്ചു. 1868ൽ വരാപ്പുഴ വികാരി യാത്തിൽ നിന്ന് ഇത് ഒരു പള്ളിയായി ഉയർത്തുകയും 1872ൽ ഇടവകയായി ഉയർത്തുകയും ചെയ്തു.
വർഗ്ഗം:തൃശ്ശൂർ ജില്ലയിലെ ക്രിസ്ത്യൻ പള്ളികൾ
യക്കുത്ത് ഭാഷ
യക്കുത്ത് ഭാഷ സഖ ഭാഷ എന്നും അറിയപ്പെടുന്നു. ഇതൊരു ടർക്കിക്ക് ഭാഷയാണ്. റഷ്യൻ ഫെഡറേഷനിലെ സഖാ റിപ്പബ്ലിക്കിലെ യക്കുത്ത് ജനതയിലെ ഏതാണ്ട്, 450,000 പേർ ഇതു സംസാരിക്കുന്നു.
മറ്റു ടർക്കിക് ഭാഷകളെപ്പോലെ ഇതുമൊരു പരസ്പരബന്ധിത ഭാഷയാണ്.
വർഗ്ഗീകരണം
യക്കുത്ത് ഭാഷ സൈബീരിയൻ ടർക്കിക് ഭാഷകളിൽപ്പെട്ടതാണ്. ഷോർ ഭാഷ, തുവാൻ ഭാഷ, ഡോൽഗാൻ ഭാഷ എന്നിവ ഈ ഭാഷയുടെ വകഭേദങ്ങൾ ആണ്. ഇതിനു വ്യാകരണപരമായി ലിംഗവ്യവസ്ഥയില്ല. കർത്താവ്-കർമ്മം-ക്രിയ എന്നതാണ് വാക്യഘടന. ടംഗൂസിക്ക് ഭാഷകളും മംഗോളിയൻഭാഷകളും ഈ ഭാഷയെ സ്വാധീനിക്കുന്നുണ്ട്.
ചേകവർ
കേരളത്തിലെ മലബാറിലെ ചില പ്രദേശങ്ങളിൽ ഉള്ള ഒരു ആയോധന ജാതിയായിരുന്നു ചേകവർ (ചേകോൻ, ചേകവൻ എന്നും അറിയപ്പെടുന്നു), അംഗലേയം:Chekavar. ചേകവർ എന്ന പദം സംസ്‌കൃത വാക്കായ സേവക് അല്ലെങ്കിൽ സേവകൻ എന്നതിൽ നിന്നാണ് ഉരുത്തിരിഞ്ഞത്. മലബാറിലെ ഹിന്ദു തീയ്യർ സമുദായത്തിലെ ഉപജാതിയായിരുന്നു ഇവർ. ഉത്തരമലബാറിലെ കോലത്തു നാട്, വടകര, കടത്തനാട്, കണ്ണൂർ എന്നി പ്രദേശങ്ങളിൽ ആയിരുന്നു ഇവരുടെ പ്രധാന വാസസ്ഥലം. തീയ്യരിലെ ഈ വിഭാഗം അവരുടെ കുലനാമമായി പേരിന്റെ കൂടെ ചേകവർ എന്ന് ചേർത്താണ് അറിയപ്പെട്ടിരുന്നത്. ബ്രിട്ടീഷ് ഭരണകാലം വരെ ഇവരെ ഒരു പ്രത്യക ജാതി ആയി തന്നെ രേഖപ്പെടുത്തി കാണുന്നുണ്ട്. രാജാക്കന്മാരുടെ സേനയിലേ യുദ്ധഭയം തീരെ ഇല്ലാത്ത പടയാളികളായും, കൊട്ടാരങ്ങളുടെ കാവൽക്കാരായും സേവനം ചെയ്യുക എന്നതാണ് ഇവരുടെ തൊഴിൽ. അക്കാലത്ത് ചേകവന്മാരിലെ ചിലർക്ക് സ്വന്തമായി സേനകൾ തന്നെ ഉള്ളവരായിരുന്നു. ഇവരിൽ പലരും വടക്കേ മലബാറിൽ സാമാന്യം പ്രശസ്തിയോ, ആഡ്യത്വമോ ഉള്ള അനേകം തറവാടുകളും ഇവരുടെ ഇടയിൽ ഉണ്ടായിരുന്നു എന്ന് ചരിത്രം പരിശോധിച്ചാൽ കാണാം. ചേകവന്മാരുടെ തറവാടിനോട് ചേർന്ന് കളരിയും പൂത്തറയും ഉണ്ടാവും, മിക്കപ്പോഴും അതിനോട് ചേർന്ന് കാവും ഉണ്ടാകാറുണ്ട്.
പേരിന് പിന്നിൽ
ചേകവർ എന്ന വാക്ക് സംസ്കൃതത്തിൽ സേവകൻ എന്ന വാക്കും, മലയാളത്തിൽ "പടയാളി, യുദ്ധം ചെയ്യുന്നവൻ" എന്നിങ്ങനെയും വ്യാഖ്യാനങ്ങൾ. മലയാള ഭാഷയുടെ നിഘണ്ടു രചയിതാവായ ഹെർമൻ ഗുണ്ടർട്ട് രേഖപ്പെടുത്തീട്ടുണ്ട്.
ചരിത്രം
ക്രിസ്തു വർഷം 8-ആം നൂറ്റാണ്ടോടെ ചേകവന്മാരുടെ സാനിധ്യം കേരളത്തിൽ ഉള്ളതായി ചരിത്ര തെളിവുകൾ ഉണ്ട്. ചേര, ചോള സാമ്പ്രാജ്യങ്ങൾ ചേകവരെ അവരുടെ സേനയുടെ ഭാഗമാക്കിയതോടെ ആവാം കളരി കേരളത്തിൽ പ്രചരിച്ചത് എന്നും അനുമാനം ചരിത്രകാരന്മാർ നിരീക്ഷിക്കുന്നു. ചേര രാജവംശം അവരുടെ സായുധ ആവശ്യങ്ങൾക്ക് വേണ്ടിയാണ് ദക്ഷിണേന്ത്യയിൽ ഇവരെ എത്തിച്ചത് എന്ന് കാന്റർ വിഷർ Letters from Malabar എന്ന ഗ്രന്ഥത്തിൽ സൂചിപ്പിച്ചിട്ടുണ്ട്, കൂടാതെ ചേകവരുടെ ഇടയിൽ ചേകോൻ, തീയ്യചേകോൻ എന്നിങ്ങനെ രണ്ട് ഉപജാതികൾ ഉണ്ടായിരുന്നുവത്രെ. മൂവേന്തർ എന്നറിയപ്പെട്ടിരുന്ന ചേര-ചോള-പാണ്ട്യ രാജവംശങ്ങൾ വിവിധ കാലഘട്ടത്തിൽ അവരുടെ സേനയിയിൽ ചേകവന്മാരെ ഉപയോഗപ്പെടുത്തിയത് ചില ശിലാ ലീഗിതങ്ങളിൽ കാണാം. "1-"ചോള കാലഘട്ടത്തിൽ, പരാന്തക ഒന്നാമന്റെ സാമന്തനായ സെന്നിപ്പെരരയ്യൻ വെല്ലൂരിൽ മുൻനിരയിൽ ഉണ്ടായിരുന്ന അദ്ദേഹത്തിന്റെ പരമാധികാരി പാണ്ഡ്യനും അദ്ദേഹത്തിന്റെ സഖ്യകക്ഷിയായ ശ്രീലങ്കൻ രാജാവിനുമെതിരെ യുദ്ധം ചെയ്യേണ്ടിവന്നു. യുദ്ധത്തിനിടയിൽ, അദ്ദേഹത്തിന്റെ നാല് സൈനികർ (ചേവകർ) ധീരമായി പോരാടി മരിച്ചു". എന്ന് രേഖപ്പെടുത്തിയിട്ടുണ്ട്."
"2-ശ്രീ-മാരൻ ചടയൻ ചേര രാജാവ് രാജ്യഭരണം ഏറ്റതിന്റെ ഇരുപത്തിഏഴാം കൊല്ലത്തിൽ പെരുമാൾ അടികളുടെ നേതൃത്വത്തിൽ തെക്കൻ തിരുവിതാംകൂർ വിഴിഞ്ഞംകോട്ട ആക്രമിച്ചു. അവിടെ ഉണ്ടായിരുന്ന  പാണ്ഡ്യസേനയെ കീഴടക്കി സൈന്യം ആയ് നാടും കടന്ന് ആരുവാമൊഴിക്ക്‌ നേരെ നീങ്ങി, സമീപം ഉണ്ടായിരുന്ന കാരെകോട്ട താവളമുറപ്പിച്ച പാണ്ഡ്യസേനയെ കനത്ത പ്രഹരമേൽപ്പിച്ചു. കോട്ട നശിപ്പിക്കാൻ വന്നപ്പോൾ പാണ്ഡ്യസേനയിലെ സേനാധിപനും പടത്തലവന്മാരുമായ രണകീർത്തി എന്നും അമകീർത്തി എന്നും പേരുള്ള രണ്ട് ചേകവർ ചേരസേനയിലെ പലരെയും ധീരമായി കൊന്നു. ഒടുവിൽ ചേരന്മാർക്ക് മുൻപിൽ പൊരുതിവീരമൃത്യുവരിച്ചതായി ശിലാശാസനം കൊത്തിവെച്ചിട്ടുണ്ട്."
മലബാറിലേ വൈദേശികൻ Jacabus Canter Visscher ചേകവരെ പറ്റിയുള്ള കത്ത് ഇങ്ങനെ പറയുന്നു, "'അവർ ജനിച്ച പട്ടാളക്കാരായിരിക്കാം, കാരണം അവരുടെ വംശാവലിയുടെ അടിസ്ഥാനത്തിൽ അവർ എപ്പോഴും ആയുധങ്ങൾ വഹിക്കണം. ഭരണാധികാരിയുടെ സൈന്യത്തിൽ അവരെ സൈനിക സേവനങ്ങളിൽ അനുവദിച്ചു. ആഭ്യന്തരയുദ്ധത്തിലോ കലാപത്തിലോ, ചേകവർ യജമാനന് വേണ്ടി ആയുധമെടുക്കാൻ ബാധ്യസ്ഥരായിരുന്നു;"
ആദ്യ കാലങ്ങളിൽ നായന്മാരെ പോലെ തന്നെ ചെറുനാട്ടുരാജാക്കന്മാരുടെയും സേനയിൽ ഇവർ ചേർക്കപ്പെട്ടിരുന്നു. മലബാറിൽ കൂടാതെ തെക്കൻ കേരളത്തിലേക്ക് ഇവരുടെ വളരെ അപൂർവം പരമ്പര പണ്ട് തന്നെ കുടിയേറിയിരുന്നു. തെക്കൻ രാജ്യത്തെ നാട്ടുരാജാക്കന്മാരുടെ ക്ഷണപ്രകാരം കളരി അഭ്യസിപ്പിക്കാനും യുദ്ധത്തിനും വേണ്ടി പലരും പോയിട്ടുണ്ട്. അവരിൽ പലരും പിന്നീട് അവിടെ തന്നെ സ്ഥിരതാമസം ആകുകയും ചെയ്തിട്ടുണ്ടാവാം. ജേക്കബ് കാണ്ടർ വിസ്ചർ തന്റെ ഗ്രന്ഥത്തിൽ മാർത്താണ്ഡവർമ്മയുടെ സേനയിൽ മലബാറിൽ നിന്ന് കൊണ്ട് വന്ന ചേകവന്മാരെ പറ്റി പ്രതിപാതിക്കുന്നത് ഇപ്രകാരം:-. "തിരുവിതാംകൂറിലെ മാർത്താണ്ഡവർമ്മ രാജാവിന്റെ സൈനിക സേനയിൽ യൂറോപ്യൻ രീതിയിലുള്ള അച്ചടക്കം ഉള്ള 50,000 പുരുഷന്മാരും വില്ലും അമ്പും കുന്തവും വാളും യുദ്ധ കോടാലിയും ധരിച്ച 100,000 മലബാറിൽ നിന്നുള്ള നായരും, ചേകവരും (ചേകോകളും) ഉൾപ്പെടുന്നു. വടക മുഗം, തെക്ക്മുഖം എന്നീ രണ്ട് വലിയ സർവാദി വാഹകരെ അദ്ദേഹം സൂക്ഷിക്കുന്നു, അവയിലൊന്ന് വടക്കും മറ്റൊന്ന് തെക്കും സ്ഥാപിച്ചിരിക്കുന്നു." ഉത്തരമലബാറിലേ ഇന്ന് പല തിയ്യർ കുടുംബങ്ങളും തങ്ങളുടെ വേരുകൾ ഈ ചേകവർ വംശത്തിൽ നിന്നാണ് കാണുന്നത് എന്ന് ചരിത്ര നിരീക്ഷകർ ഉൾപ്പടെ പറയുന്നു. പലപ്പോഴും കുടിപ്പകയ്ക്കും, നടുവഴികൾക്കും വേണ്ടി ധ്വന്തയുദ്ധത്തിൽ ഇവർ വീരമൃത്യു വരിക്കുന്നത് വടക്കാൻ പാട്ടിൽ പ്രസിദ്ധമാണ്. പടക്കൻ പാട്ടിൽ വാഴ്ത്തപ്പെട്ട പുത്തൂരം വീടും ആരോമൽ ചേകവരുടെയും ഉണ്ണിയാർച്ചയും 16- നൂറ്റാണ്ടിലെ പ്രധാന യോദ്ധാക്കളിലെ തലവന്മാരാണ്. കുടകരോട് യുദ്ധം ചെയ്ത് വിജയിച്ച മന്ദപ്പൻ ചേകവരെ പറ്റിയും കണ്ണൂരിലെ അകത്തോട്ടി ചേകവരെ പറ്റിയും വടക്കേ മലബാറിലെ തോറ്റം പാട്ടിൽ കാണാം പണ്ട് രാജ ഭരണകാലത്ത് നാടുവാഴികൾക്കും ജന്മികൾളുടെയും മൂപ്പിളമ തർക്കമോ അതിർത്തി തർക്കമോ പരിഹരിക്കാൻ ചേകവന്മാരെ ഉപയോഗപ്പെടുത്തിയിരുന്നു, അതിനായി കളരി മാമാങ്കം രാജാവിന്റെ മേൽനോട്ടത്തിൽ നിശ്‌ചയിക്കും ഇവർ സ്വയം അങ്കത്തട്ടിൽ വാളും പരിചയും ഉപയോഗിച്ചു പരസ്പരം അങ്കം കുറിക്കുന്നു.
ബ്രിട്ടീഷ്ഭരണം മലബാറിൽ പിടിമുറുക്കിയതും കളരി നിരോധിച്ചതും കളരിപ്പയറ്റിന്റെ പ്രാധാന്യം കുറഞ്ഞു പിന്നീട് ഈ വിഭാഗം മറ്റു തൊഴിലുകളിലേക്ക് മാറുകയുമുണ്ടായി അതോടെ ചെറുനാട്ടുരാജാക്കന്മാർ ക്ഷയിക്കുകയും ചെയ്തതോടെ ചേകവന്മാരുടെ പ്രശസ്തി കുറഞ്ഞു തുടങ്ങി. മലബാറിലെ ഈ വംശപരമ്പരയിൽപെട്ടവർ ഈസ്റ്റ്‌ ഇന്ത്യ കമ്പനിയുടെ കീഴിൽ കൂലി പടയാളികളാവുകയും പിന്നീട് നേറ്റിവ് ഇൻഫെൻഡ്രി ഫോഴ്‌സ് രൂപീകരിച്ചതോടെ മദ്രാസ് റെജിമെന്റിന്റെ ഭാകമാവുകയും ചെയ്തു. പിന്നീട് ഈ റെജിമെന്റിൽ വ്യാപകമായി തീയ്യന്മാർ ബ്രിട്ടീഷ് ആർമിയിൽ ചേരുകയും ചെയ്തതോടെ തലശ്ശേരിയിൽ തീയർ പട്ടാളം എന്ന ഒരു പ്രത്യേകം റെജിമെന്റ് ഉണ്ടാകുകയും ചെയ്തു.
ആയോധന കലയുടെ ജന്മ നാടായ കേരളത്തിൽ ഉടനീളമുള്ള കളരിപ്പയറ്റ് കളരികളിൽ ഇവർ പരമ്പരാഗത ഗുരുക്കൾ അഥവ അധ്യാപകർ ആയിരുന്നു.
അവലംബം
Chekavar വർഗ്ഗം:കേരളത്തിലെ ജാതികൾ
ഇൽബർട്ട് ബിൽ
1883-ൽ മാർക്കൂസ് റിപ്പൺ വെെസ്റോയി ആയിരിക്കുമ്പോഴാണ് ഇൽബർട്ട് ബിൽ നിലവിൽ വരുന്നത്. ഈ ബിൽ എഴുതിയത് സർ കോർട്ടിനെ പെരിഗ്രീൻ ഇൽബർട്ട് ((വൈസ്രോയിയുടെ കൗൺസിൽ ഓഫ് ലോ മെമ്പർ) ആണ്. ഈ നിയമ പ്രകാരം ഇന്ത്യൻ ജഡ്ജിമാർക്ക് യൂറോപ്യൻ പ്രതികളായവരെ വിചാരണ ചെയ്യാൻ സാധിക്കും.
സർ സി.പി ഇൽബർട്ടുമായി ലോഡ് റിപ്പൺ (1880-1884)   ഈ വിഷയത്തിൽ നിരന്തര ചർച്ചകൾക്ക് വിധേയമായതിന്റെ ഫലമാണ് ആ നിയമം മാറ്റാൻ സാധിച്ചത്. ഇന്ത്യക്ക് അനുകൂലമായിട്ടാണ് റിപ്പൺ പ്രവർത്തിച്ചത്. ഇതിനെ പ്രശസ്തമായ ഇൽബർട്ട് ബിൽ അഥവാ വൈറ്റ് മ്യൂട്ടണി (1883) എന്ന് വിളിക്കുന്നു.
പിന്നീട് ഇത് കോർട്ടെനി ഇൽബർട്ട് എന്ന പേരിൽ നാമകരണം ചെയ്തു. ഇദ്ദേഹം കൗൺസിൽ ഒഫ് ഇന്ത്യയുടെ നിയമ ഉപദേശകൻ ആയി നിയമിക്കപ്പെട്ടു. മുമ്പ് നിർദ്ദേശിച്ച രണ്ടു ബില്ലുകൾ തമ്മിലുള്ള ഒരു ഒത്തുതീർപ്പ് എന്ന നിലയ്ക്ക് അവർ ഈ ബില്ലിനെ മുന്നോട്ടുവച്ചിരുന്നു. എന്നിരുന്നാലും, ഈ ബിൽ അവതരിപ്പിക്കുന്നത് ബ്രിട്ടനിൽ കുടിയേറ്റക്കാരിൽ നിന്നുള്ള ശക്തമായ എതിർപ്പിനു കാരണമായി 1884 -ൽ വളരെ ഗുരുതരമായ അവസ്ഥയിൽ എത്തിച്ചേരാൻ ഇത് കാരണമായി. ബ്രിട്ടീഷുകാരും ഇന്ത്യാക്കാരും തമ്മിലുള്ള വിദ്വേഷ വിവാദം ഇന്ത്യൻ നാഷണൽ കോൺഗ്രസിന്റെ രൂപവത്കരണത്തിന് അടുത്ത രണ്ടു വർഷങ്ങളിൽ മുൻകരുതലാകുകയും ചെയ്തു. യൂറോപ്യൻമാരുടെ ഇടയിൽ ഇത് ശക്തമായ ഒരു പ്രതിഷേധവും ഉണ്ടാക്കിയിരുന്നു.
വിവാദം
ബ്രിട്ടീഷ് ടീയും ഇൻഡിഗോ പ്ലാന്റേഷൻ ഉടമസ്ഥരും ബംഗാളിലെ ഗ്രിഫിത്ത് ഇവാൻസിന്റെ നേതൃത്വത്തിൽ ബില്ലിന്റെ പേരിൽ വാക്കു തർക്കമുണ്ടായി.ഒരു ബ്രീട്ടീഷ് വനിതയെ ഇന്ത്യക്കാരൻ പീഡിപ്പിച്ചത് ആയി ഉളള ഒരു കിംവദന്തി കൽക്കത്തയിൽ പരന്നു. പിന്നീട് അവർ ഇന്ത്യൻ ജഡ്ജ്മാരുടെ അടുത്ത് ആ കേസിൽ ഹാജർ ആകണം എന്നതിനെ കുറിച്ചും വിവാദമുണ്ടായി. 1857 ലെ ഇന്ത്യൻ കലാപത്തെ പരാമർശിച്ചപ്പോൾ, ഇന്ത്യൻ വനിതകളും പെൺകുട്ടികളും ഇൻഡ്യൻ ശിപായികൾ ബലാൽസംഗം ചെയ്യപ്പെട്ടതായി ആരോപിക്കപ്പെട്ടപ്പോൾ ബ്രിട്ടീഷ് കൊളോണിയലിസ്റ്റുകൾ പലരും മാനസിക നിലപാടിനെക്കുറിച്ച് ആശങ്ക പ്രകടിപ്പിച്ചു. ബലാത്സംഗ കേസിൽ ഇന്ത്യൻ വനിതകൾക്ക് ഇന്ത്യൻ അഭിഭാഷകരുടെ മുന്നിൽ അഭിമുഖീകരിക്കേണ്ടി വരുന്നത് വലിയ മാനക്കേട് ആയി കണ്ടു. വെളുത്ത ഇംഗ്ലീഷ് സ്ത്രീകളുമൊത്ത് തങ്ങളുടെ വീട്ടുജോലികൾ നിറവേറ്റാൻ ഇന്ത്യൻ ന്യായാധിപന്മാർ തങ്ങളുടെ അധികാരം ദുരുപയോഗം ചെയ്യുമെന്നവർ ഭയന്നു. അവരുടെ തത്വശാസ്ത്രം അനുസരിച്ച് ഇന്ത്യൻ ജഡ്ജ്മാർ വിശ്വസിക്കാൻ കൊളളാത്തവരായിരുന്നു. ജോൺ ബീമ്സ് ഒരു സിവിൽ സർവൻഡ് ആയിരുന്നു.,ഇത് യുറോപിയന്മാർക്ക് തന്നെ അപമാനം ആയിരുന്നു.. ഇത് ബ്രീഷ്കാരുടെ പദവിയെ അപമാനിക്കുന്ന രീതിയിൽ ആയിരുന്നു അവർ നോക്കി കണ്ടത്.വിപ്ളവത്തിൻ അംശം ഒടുവിൽ അവരുടെ രാജ്യത്തെതന്നെ നശിപ്പിക്കും എന്ന് അവർ ചിന്തിച്ചു.
ബംഗാളിലെ സ്ത്രീകളെ അവർ അജ്ഞരാണെന്നും, അവരുടെ പുരുഷന്മാരെ അവഗണിക്കുന്നവരാണെന്നും ബംഗാളിലെ സ്ത്രീകളെ ഇംഗ്ലീഷുള്ള സ്ത്രീകൾക്കെതിരായ കേസുകൾ തീർപ്പാക്കാനുള്ള അവകാശം നൽകരുതെന്നുമാണ് ബില്ലിനെ എതിർത്ത ഇംഗ്ലീഷ് വനിത വാദിച്ചത്..ബില്ലിനെ പിന്തുണയ്ക്കുന്ന ബംഗാളി സ്ത്രീകൾ, ബില്ലിന് എതിരായി ഇംഗ്ലീഷ് വനിതകളെക്കാൾ കൂടുതൽ വിദ്യാസമ്പന്നരാണെന്ന് അവകാശപ്പെട്ടുകൊണ്ട്, പ്രതികരിച്ചത്, ബ്രിട്ടീഷ് സ്ത്രീകളെക്കാൾ കൂടുതൽ ഇന്ത്യൻ വനിതകളേക്കാൾ അക്കാദമിക ബിരുദധാരികളുണ്ടെന്ന് ചൂണ്ടിക്കാട്ടി, ബ്രിട്ടീഷ് സർവ്വകലാശാലകളും ഇതേ രീതി പിന്തുടരുന്നതുവരെ കൽക്കട്ട യൂണിവേഴ്സിറ്റി 1878 ൽ സ്ത്രീകളെ പ്രവേശിപ്പിക്കുകയും ബിരുദാനന്തര ബിരുദം നേടാൻ കഴിയുന്ന ആദ്യ സർവകലാശാലകളിലൊന്നായി കൊൽക്കത്ത സർവ്വകലാശാല മാറിയിരുന്നു.
മണ്ഡലൈ
മണ്ഡലൈ Mandalay ( / <span title="/ˌ/: secondary stress follows">ˌ m <span title="/æ/: 'a' in 'bad'">æ n d <span title="/ə/: 'a' in 'about'">ə <span title="/ˈ/: primary stress follows">ˈ l <span title="/eɪ/: 'a' in 'face'">eɪ /  or / <span title="/ˈ/: primary stress follows">ˈ m <span title="/æ/: 'a' in 'bad'">æ n d <span title="/əl/: 'le' in 'bottle'">əl <span title="/eɪ/: 'a' in 'face'">eɪ  / ; မန္တလေးMLCTS ) മ്യാന്മാറിലെ രണ്ടാമത്തെ വലിയ പട്ടണമാണ്. ഇതിരാവതി നദിയുടെ കിഴക്കൻ തീരത്ത് തലസ്ഥാനമായ യംഗോണിനു 445 mi വടക്കു സ്ഥിതിചെയ്യുന്നു. മണ്ഡലൈയിൽ 1,225,553 (2014 census) ആണു ജനസംഖ്യ.
ഇൽബർട്ട് ബിൽ
അവലംബം
വർഗ്ഗം:ഇന്ത്യാ-വിരുദ്ധ വികാരം വർഗ്ഗം:ബ്രിട്ടീഷ്‌ ഇന്ത്യയിലെ നിയമങ്ങൾ
മണ്ഡലൈ
ബർമ്മയുടെ സാംസ്കാരികകേന്ദ്രമായി അറിയപ്പെറ്റുന്ന മണ്ഡലൈ അപ്പർ മ്യാന്മാറിന്റെ വാണിജ്യകേന്ദ്രവും കൂടിയാണ്.കഴിഞ്ഞ ഇരുപതുവർഷത്തോളമായുള്ള ഈ നഗരത്തിലേയ്ക്കുള്ള ചൈനീസ് വംശജരുടെ വരവ് (പ്രത്യേകിച്ചും യുന്നാൻ പ്രവിശ്യയിൽനിന്നും) ഇവിടത്തെ വംശ അനുപാതം വ്യത്യാസപ്പെടുത്തിയിട്ടുണ്ട്. ഇത് ചൈനയുമായുള്ള വ്യാപാരം മെച്ചപ്പെടുത്താൻ കാരണമായി. Despite Naypyidaw's recent rise, Mandalay remains Upper Burma's main commercial, educational and health center.
പട്ടണവിതാനം
ലഘുചിത്രം|Mandalay Hill, at 790 ft (240 m), is home to many of Mandalay's religious sites. ലഘുചിത്രം|The Mandalay Palace ലഘുചിത്രം|Kuthodaw Pagoda – Some of the 729 [[സ്തൂപം|stupas known as the world's largest book]] ലഘുചിത്രം|Atumashi Monastery has been rebuilt as a faithful replica of the original destroyed by a fire. ലഘുചിത്രം|The Yunnanese Buddhist Temple and Association in Mandalay is a major Chinese temple in the city.
മേരി അർമാനിയോസ്
ജോൺസ് ഹോപ്കിൻസ് യൂണിവേഴ്സിറ്റി സ്കൂൾ ഓഫ് മെഡിസിനിലെ ഓങ്കോളജി, ജനറ്റിക് മെഡിസിൻ, പതോളജി, മോളിക്യുലാർ ബയോളജി, ജനറ്റിക്സ് എന്നിവയുടെ പ്രൊഫസറും ജോൺസ് ഹോപ്കിൻസ് യൂണിവേഴ്സിറ്റിയിലെ ടെലോമിയർ സെന്റർ ഡയറക്ടറുമാണ് മേരി അർമാനിയോസ്. അവരുടെ ഗവേഷണം രോഗത്തിൽ ടെലോമിയറുകളുടെ പങ്കിനെ കേന്ദ്രീകരിക്കുന്നു.